Donostia Zinemaldia :: Pikadero naturalez inguratuta ere, ezin\nHemen zaude: Lehen orrialdea > 63. Edizioa 2015 > Zinemaldiaren Egunkaria\t> Pikadero naturalez inguratuta ere, ezin\nPikadero naturalez inguratuta ere, ezin\nZUZENDARI BERRIAK - PIKADERO\nHarritzekoa bada ere, euskaraz filmatutako komedia erromantiko honen zuzendaria eskoziarra da. Ben Sharrock. Patata tortilla film laburrarekin Eskoziako Talentu Berrien bi Bafta Sari jaso ondoren, haren bertsio luzea den Pikadero estreinatzera dator, hau da Sharrocken lehen film luzea. Barbara Goenagak eta Joseba Usabiagak bikote protagonista samurra osatzen dute.\nAne eta Gorka ez dira hain gazteak, baina krisia dela eta, ez dute non liatu, non sexu harremanak izan. Pikadero bila dabiltza hara eta hona. Baina, hain zaila al da? Ez al dago Arratiako paisaia zabal berde eta eder horietan txoko lasairik? Pikadero naturalez beteta dago eta!\nAspaldiko topikoa da Euskal Herrian ez omen garela trebe edo azkarrak sexu harremanekin hasteko, lotsatiak edo mantsoak garela. Bada Gorkak ere halakoxea dirudi. Badirudi aitzakiatzat duela bikote-intimitate falta hori, sexuaz libratzeko edo. Agian erromantikoa delako, ezjakina, lotsatia, beldurti hutsa, edo besterik gabe, zozoa. Bikotearen ondoan, Gorkaren lagun mina (L. Otaola) eta etxekoak (P. Aznárez, I. Lazkano eta Z. Eguileor) ezagutuko ditugu. Aneri buruz, ordea, ezer gutxi dakigu.\nSharrockek bikote nagusiaren gorabeherak umore ironiko bihurri batez erakusten dizkigun bitartean, egungo gazte -eta ez hain gazteek- krisi ekonomikoaren eraginez aurrera ateratzeko bizi dituzten zailtasunez hitz egiten du; herri txiki batean bizi izanda bertan etorkizunik ezin imajinatu eta atzerriratu beharraz, eta batik bat, eguneroko bizitza arruntaren monotoniaz.\nSoilak dira dekoratuak, osagarri gutxikoak, eta aldi berean koloretsuak. Irudi finko luzeek agintzen dute, maiz pertsonaiei beraiei ere tokitik mugitzeko aukera gutxi ematen dieten argazki moduko irudi politak. Kamerak ongi aprobetxatzen ditu, halaber, Arratiako bailarako bazter ikusgarriak.\nKokapena azpimarratzeko, Sharrockek euskal musika aukeratu du. Adi musikari, zenbait euskal kantu zahar eta ustekabeko bertso ederren bat ere entzungo baitugu istorioan zehar.


OTSAILEKO astelehenetan CIMASUB-a LASARTE-ORIAn | CIMASUB - Ciclo Internacional de Cine Submarino de Donostia – San Sebastián\nCIMASUB-a · Itsaspeko Zinemako Nazioarteko Zikloa martxan jarriko da OTSAILAN zehar LASARTE-ORIAko Manuel Lekuona Kultur Etxean, astelehenetan Otsailak 12, 19 eta 26ean 19:00etatik 20:30etara.\nPost honetan kartela ikusi daiteke eta programa deskargatu. Aurten CIMASUB kalitate ikusgarriko lanez beterik dator, horregatik bisita gomendatzen diogu mundu guztiari.\nHau da LASARTE-ORIAko 2018ko CIMASUB-aren programa:\n19:00 Isiltasuna · José Carlos Rando Lara · 5 minutu · Itsasoa beti izan da leku isila, hori uste da behintzat...\n19:05 The night its mysteries · Pedro Sarmiento Vázquez · 6 minutu · Paradisu bat aukeratu zuen bere pasioa den urpeko igeriketa bizitzeko, Kanaria Handia, eta altxor agortezina aurkitu zuen bere murgiltzeetan: "El Cabrón", han murgildu bezain laster bere mundua eraldatzen duen lekuak.\n19:15 SyngDoc: Signátidos-etako mundu ezezaguna · Pablo J. Garrido Villaverde · 45 minutu · Dokumentalak ikuslea mundu harrigarri batean murgiltzen du. Bertan Signátidos arrainak, itsaso-zalditxoak, arrain pipak edo itsaso-herensugeak ikusiko ditu. FECYT-MINECO eta CSIC-a finantzatutako proiektua da.\n20:00 Itsas magalean · Maite Erauskin Extramiana · 12 minutu · Nola da itsasoa gure kostaldeetan? Haserre, hezigabea, basatia... Eta, nola da bizitza hain dinamiko eta iragarrezina den itsasoaren barruan? Hau ikusteko Kantauri itsasoko uretan murgiltzen gara.\n20:10 Sleeping volcano Island · Carlos Virgili Ribe · 19 minutu · Tenerifeko uharteak denbora pasatuz gero izoztutako laba-fluxuak, konifero-baso orlegia eta ainguratutako bere hegaletako hodei dentsoak dauzka. Lo egiten duen sumendi uhartean zehar bidai labur bat.\n19:00 Maldivas-eko bihotzean · José Luis HUERTAS NADAL · 5 minutu · Uharte hauetako ozeanoaren biodibertsitatea, Judith de la Rosa deskribaturik.\n19:05 Costa Rica · Edwar Herreño · 5 minutu · Baliabide naturalez betetako ur azpiko altxorrak.\n19:10 Khelone The Punishment of Hermes · Vicente Leal Juan · 10 minutu · Khelone, greziar pertsonai mitologikoaren eskutik, ozeanoak aztertzen ditugu eta bere begien bitartez bere erreinua zaintzeko beharraz kontzientziatzen gaitu.\n19:20 Eduard Admetlla, arrainen laguna · Gorka Leclercq García · 60 minutu · Eduard Admetlla-ren bizitza bere hasieretatik kontatzen duen dokumental autobiografikoa. Admetlla gure herriko urpeko igeriketako aitzindari bat izan zen, urpeko igeriketa ekipamenduen asmatzailea, urpeko irudiaren aitzindaria, Medas uharte ospetsuen aurkitzailea eta Kataluniako itsasertzeko zabalerako erromatarraren garaiko hondoratze aurkitzaile ugarietakoren bat izan zen. Eskafandra autonomoarekin munduko sakontasun marka lortu zuen 1957an 100 metro jaitsiz gero. Dokumentalean berezko Eduard Admetlla-k eta beste protagonista batzuek bere abenturak kontatzen dituzte.\n19:00 2017-ko CIMASUB-aren argazki sarituak · 5 minutu\n19:05 Itsasaldi gorriak · Manuel Enrique García Blanco · 22 minutu · Espainia Europar Batasuneko lehen molusku-produktorea da eta ekoizpen honen %95 galiziar estuarioetatik dator. Azken urteetan marea gorriak sortzen dituzten alga toxikoen areagotze bat dago.\n19:30 Cabo de Palos: Mediterraneorako balkoia · Ricardo Morer · 3 minutu · Hormigas Uharte-ko itsaso-arrainontziko erreserba, Cartagenako herrian.\n19:35 K - Komodo and beyond · Julie Ouimet · 4 minutu · Koral triangeluko bihotzean kokatua, UNESCOaren gizon-emakume guztien ondarearen eta naturaren 7 mirarietako bat. Komodo erraldoien erreinua da, baina bere urek izaki liluragarriak barnean hartzen dituzte ere.\n19:40 Ispilu Likidoa · Rafa HERRERO MASSIEU · 50 minutu · Ozeano irekian aurkitzen duen ohi ez bezalako bizitza aukera. Migratzen duten, harrapatzen dituzten eta ezkutatzeko era burutsuak erabiltzen dituzten espezieak.\nDanok Kide elkarteak babestuta, Lasarte-Oria-ko Kultur Departamentuaren kolaborazioarekin eta Urpeko Jarduerako Real Sociedad de Fútbol taldeko antolaketarekin, datozen hiru astelehenetan zehar itsaso sakonaz, bere arrainez eta hauen erreakzioetaz, bere faunez, bere bizitza-eraz gozatuko dugu. Ozeanoen bitartez mundua ezagutuko dugu ere.


Argitaratua: 2016-05-16 19:15\nEuskal Herriko Gazteen Neskatxena Txapelketa jokatu zuten zapatuan Legazpiko Latxartegi aretoan. Inazio Bereziartua Musika eta Dantza Eskolako bi dantzarik hartu zuten parte eta emaitza onak eskuratu zituzten bai Nerea Sasiainek eta baita Irune Arriolak ere.\nArgitaratua: 2016-05-16 17:54\nElgoibarko Gizarteratze Mahaiak janari bilketa egingo du maiatzaren azken ostiral eta zapatuan. Gizarteratze Mahaia osatzen duten taldeek eta erakundeek herritarrak animatu nahi dituzte bilketan parte hartu dezaten.\nArgitaratua: 2016-05-16 07:28\nPirritx, Porrotx eta Marimototsek ekainaren 3an Mendaron eskainiko duten ikuskizunerako sarrerak gaur jarri dituzte salgai. Eta baita De Cuerpo Presente antzerkirako sarrerak ere.


Ongi Etorri Baserrira! - Airetiko kablea baserrian\nAiretiko kablea baserriko lanetan, azalpen orokorrak\nEuskal Herriko ipar isurialdeko baserrietan ohikoak ziren garraio tresnei buruz galdetuko baligute, gehienok "gurdia" erantzungo genuke. Agian norbaitek "lerak" aipatuko luke. Askoz hurriagoak izango lirateke altzairuzko airetiko kablea aipatuko luketenak.\nGurdiek gure geografian izan zuten hedapen zabala ez izanagatik, airetiko kableak ezarri ziren guneetan gogoz erabili ziren eta ezarri zituzten baserrientzat punta-puntako aurrerapen teknologikoa izan ziren. XX. mendeko lehenengo hamarketaz ari gara.\nEtxetik urrun zeuden belardietatik garoa zein belar sortak baserriko ganbaran barreneraino sartzeko erosotasun eta xamurtasunak Ataun, Malloak zein Ernioko inguruetan bere erabilpena estima handian izan zuten.\nGoikaldeko irudia eta hurrengoak, baserri batean airetiko kablearen erabilpenaren adibide praktikoa erakusten digute. Irudiok 2012ko ekainaren 12an Ataungo Agerre Haundi baserrian hartu ziren eta belar sorta eta fardoen garraioa etxeko ganbararaino nola egiten zen erakusten digute.\nErabilpena siglo XX. mendean\nBere erabilpena XX. mendeko hasierako hamarkadetan hasi zen eta bere desagerpena aldiz, Euskal Herriko landa inguruneko gizartean baserriak bere garrantzi ekonomikoa galtzearekin batera etorri zen.\nBaserrietatik hurrun zeuden beladiak pinudi bihurtu zirenean eta belarra fardoetan biltegiratzeko auekra sortu zirenean, bere erabilpena ezerezean utzi zuten. Egun, ez da erabiltzen eta bere elementuak erabiltzeko moduan izango dituen instalakuntzarik aurkitzea ez da erreza.\nBelarra ebaki eta lehortu ondoren egin beharreko lehenengo lana, kable bitartez garraiatu beharreko belarsoten prestaketan zetzan.\nIrudi honetan, Agerre Haundiko seme dugun Xabier kable bidez garraituko den belarsorta prestatzen ikusi dezakegu.\nBelarsorta kablearengana hurbiltzen Laida eta Ekainen begiradapean...\nBelarsorta ganbarako bidean.\nBelar fardoen iritsiera Agerre Haundi baserriko ganbararaino.\nKable honen kokapena mapa honetan ikusi dezakegu.\nBideoan bere funtzionamendua hobeto ikusi dezakegu:\nIkusi dezakegun bezala, bere erabilpenak ez zuen aparteko zailtasun teknologikorik: N metroko luzera zuen altzairuzko kablea, kargalekua eta deskargalekuaren arteko altuera ezberdinak eta grabitateak bere lana egiten zuen.\nHala ere, egia da egon bazeudela teknologikoki konplexuagoak ziren beste instalakuntza batzu. Hala nola, bi kable erabiliz, belarsortaren garraioaren zentzua aldatzeko aukera ematen zuten instalakuntzak. Ikusi dezagun honen adibide bat Ataunen 2014. urtean grabaturiko bideo ikusgarri honetan:\nBasogintzan egurra garraiatzeko kable instalazioak ere egon ziren, batipat Nafarroako Iratin eta Pirinioetan, bainan hauetaz beste batean jardungo gara.


Mundua geldi - - Anboto.org\nAmaia Ugalde Begoña 2018-03-02 08:30\nDagoeneko ez du lehen besteko elurterik egiten, baina eguazten honetan bizi izan dugu, gurean, halako kolapso moduko bat. Autoen gurpilek laban, bideak itxita, autobusak eta trenak ere ezin normal ibili, jendea geldi lanera bidean, ospitaletako langileak ere tartean. Asteko dinamikan "pause" bat izan da; une batez, gure mundua gelditu egin da.\nDatorren eguenean horixe dugu erronka; munduak funtziona dezan milaka emakumek egiten duten lana gelditzea; egun batez, ordu batzuetan, planto egitea.\nMartxoaren 8a dela-eta, egunotan maiz gogoratu naiz Gioconda Belli idazle nikaraguarraren El país de las mujeres liburuaz. Bertan, botere organoetan emakumeak baino ez dauden herrialde bat irudikatzen du Bellik. Gauza interesgarri asko planteatzen ditu, baina esango nuke, laburtuta, hauxe dela gobernu utopiko horren oinarria: zaintza izatea guztiaren erdigunean, zaintza izatea gizarteko balio gorena.\nImajinatu dezakezue? Garrantzitsuena zaintza izango balitz, etxetik kanpo lan egitea eta guraso izatea bateragarriagoak lirateke; zaintza balego erdigunean, umeak eta nagusiak zaintzea prestigio handiko lanak lirateke; zaintza balitz zerbitzu publikoen ardatza, gastua barik inbertsioa litzateke gizarte ekintzan, hezkuntzan, osasungintzan egiten dena; elkar ondo zaintzen erakutsiko baligute, inork ez luke albokoa jipoituko.\nGizarte osasuntsu bat eraikitzeko ezinbesteko balioa iruditzen zait zaintza, bisibilizatu beharrekoa. Orain arte, emakumeek hartu dute gehienbat bere gain lan hori. Bada, balioa eman eta hartu dezagun guztiok zaintza-lanen ardura. Zaintza barik mundua gelditu egingo da eta


Euskal kalendak - Machiavelok eta Montesquieuk hitz egingo balute\n2014/02/20 16:33 0 iruzkin\nLiburua Frantzian sartzen saiatu zen baina salatua izan zen eta Sainte-Pélagie kartzelan sartu zuten hala Inperioen defentsatzaileen onerako nola errepublika jakobinoaren aldekoen lasaitasunerako.\nIzan ere, denboraren poderioz eta sasi-plagioa zela medio, “Siongo Protokoloak” bezala panfleto antisemiataren ezagun bihurtu zena botere autoritarioaren satira bortitz bezain zabaldua izan zen. Horregatik, “ gorrotoa eta gutxiespena” hedatu nahi izateagatik kondenatua izan zen Joly eta, askatu zutenean, hilik aurkitu zuten Voltaire izeneko nasan, Parisen, 1878ko uztailaren 14ean.\nLiburuan, beraz, Machiavelok, Montesquieuren harridurarako, demokrazia autoritarismo nola bilaka daitekeen erakusten digu, ordezkaritza sistema aldatu gabe eta herriarekin bat eginik, gainera.\nMachiaveloren orduko irakaspen haiek zer-nolako indarra duten egun begibistakoa da. Haren aburuz, Gobernuaren iritziek herri ideiak ahultzea lortu behar dituzte iraultza posiblea dela ahaztaraziz. Horretarako, betidanik hitzen nahiz aldarrikapen herrikoiak izan direnak erabiliz, Gobernuak herritarra denaren itxura hartuko du ( gaur egun, horri populismo deitu izan ohi zaio …) eta, zoritxarrez, jendeak ez du gehiago ezer eskatuko. Erakunde fiktizioak ere sortu ditzake Gobernuak autoritario bihurtzeko bidean, auzitegiak esaterako, inolako independentziarik ez daukaten epaiak, adibididez, eta, funtsean, herriak erabili ohi duen hitz-jarioaren jabetza bereganatu behar du Gobernuak.\nSasoi garaikide hauetan ez baita inor ezertara behartzen limurtzen baizik. Ez da ezer debekatu behar gizartea eraldatzeko grina desagertaraztea baizik. Ez dira ideien jazarpena egiten ideien edukia aldatzearekin aski baita.\nETAren balizko genizidioaren ikerketa eskatu dute Espainian eta Europan.\nAuzitegi Nazionalak tramiterako onartu du hori, nahiz eta frankismoaren biktimak ikertu nahi izateagatik Baltasar Garzon “Prebarikazio dela bide” ( hau da, hori egiteko gai ez zela jakin arren egiten saiatzagatik) zigortu zuen eta epailea izateko zeukan eskubidea bertan behera utzi zuen.\nBeraz, Auzitegi Nazionala frankismoak eragindako genozidioa epaitzeko ez omen zen gai baina ustezko ETAren sarraskien ikertzeko bai, ordea.\nMachiavelo, pozik. Montesquieu, berriz, zur eta lur.


BIZILABE, gazteen artean zientzia eta teknologia bultzatzeko aisialdi-ekimena, Tolosaldera iritsi da • ZUZEU\nBIZILABE, gazteen artean zientzia eta teknologia bultzatzeko aisialdi-ekimena, Tolosaldera iritsi da\nBIZILABE, gazteen artean zientzia eta teknologia bultzatzeko aisialdi-ekimena, Tolosaldera iritsi da –\nGaur goizean sinatu dute hitzarmena Tolosaldea Garatzen-ek eta Elhuyar-ek, eskualdeko alkateekin batera, Tolosan egindako Bizilabe Tolosaldea-ren aurkezpenean.\nTolosaldean, STEAM (Zientzia, teknologia, ingeniaritza, artea eta matematikak) alorrean eta horiei lotutako profesioetan parte-hartze handiagoa izateko, eskualdeko komunitatearekin hausnartzea eta sustapen lana egitea da proiektuaren helburua.\nTolosaldea Garatzen -ek, 2018an onartu zuen TOLOSALDEA SARETZEN Plan Estrategikoan (2018-2025), “Eco-Industria 4.0” lan programaren barruan, “Formazioa eta Talentua barneratzea eta sustatzea” lan ildoa. Testuinguru horretan eta helburu horiei erantzuteko, BIZILABE TOLOSALDEA proiektua abiatu da eskualdean, Elhuyarrekin elkarlanean. Horren adierazle, gaur sinatu dute hitzarmena Iker Urruzola Aizpuruak, Tolosaldea Garatzen-eko Lehendakariak, eta Jon Abril Olaetxeak, Elhuyarreko Zuzendari Nagusiak. Bertan izan dira, udaletako alkateak ere.\nSTEAM edukietan sakondu eta STEM bokazioak piztearekin, Tolosaldeko beharrei erantzuteko asmoa du, Tolosaldeko Bizilabek. Gaur sinatutako hitzarmenak, honako ekintzak jasotzen ditu:\nSARETZEA ETA STEAM ARLOKO TREBAKUNTZA\nHezkuntza arautuko ikastetxeetako arduradunei, Udal teknikariei eta eskualdeko enpresei trebakuntza eskaintzearekin batera, euren STEAM arloarekiko eta Bizilaberekiko konpromisoa lortu nahi da.\nESKUALDEKO GAZTEEN STEAM DIAGNOSIA\nEskualdeko gazteen artean STEAM arloari buruzko eta STEM profesioen inguruko pertzepzio azterketa egingo da.\nBIZILABE TOLOSALDERA LOKALIZATU\nEskualdeko herrietan tailerrak eskainiko dira eta urte osoko jarduera jarraitua eskeiniko duen zentro pilotu bat martxan jartzea bilatuko da.\nElhuyarren filosofiarekin bat\nElhuyarrek elkarlana sustatu nahi du eta nolabait komunitatea eratu, Bizilabe ikerketa-zentroen sarea hedatuz. Beste eragile batzuekin elkarlanean egin nahi ditu proiektuak. Kasu honetan Tolosaldea Garatzenekin eta, beraz, Tolosaldeko Udalekin, eta bailarako enpresa eta eragileekin eramango da aurrera Bizilabe Tolosaldea, eskualdeko gazteek etorkizuneko STEAM alorrean tokia izan dezaten.\nGazteen artean zientzia eta teknologia bultzatzeko aisialdi-ekimena, Tolosaldera iritsi da


Behatoki mikrobiano baten ezarpena aldaketa globalak Lurzoru baliabideengan duen eragina monitorizatzeko asmoz.\nBehatoki mikrobianoaren kokapen egoki bat haukeratzea proiektuaren helburu orokorrerako.\nLurzoruaren lagiketa teknika egokiak hautatzea.\nLurzoruaren propietate mikrobiologikoen hautaketa aldaketa globalak lurzoru baliabideengan duen eraginaren balore adierazlearen arabehera.\nPropietate horien eta lurzoru laginak epe luzerako biltegiratzeko teknikak zehazteko metodo egokienak hautatzea.\nPropietate mokrobiologiko hautatuen monitorizazio programa baten diseinua.\nLurzoruen laginketa etalurzoruaren propietate analisi mikrobiologikoa.\nTokiko botanika eta garrantzizko beste propietate batzuk (aldapa, orientazioa, eguraldia, etab.) identifikatzea.\nEzarritako behatoki mikrobianoaren eraginkortasunaren balorazioa aldaketa globalaren eragina lurzoru-baliabideen iraunkortasunean ebaluatzeako.


Trauma baten aringarri | Kultura | Berria\nLos Angeleseko bere etxean grabatu du disko berria Sharon van Ettenek. TORBEN CHRISTENSEN / EFE Tamaina handiagoan ikusi\nOrain dela ia hiru urte pasa, New York utzi eta Los Angelesera lekualdatu zen Sharon van Etten (New Jersey, AEB, 1981), bikotekidearekin eta bi urteko semearekin, bere musika ibilbidea «dibertsifikatzeko» asmoarekin eta baita «etengabeko bira batean» ez egotea zer den deskubritzeko ere. Ordurako arrakasta handia lortua zuen bere aitorpen kantuekin, ikus-entzunezkoetarako jauzia ere egina zuen, eta «geldiune» bat behar zuen. Berak nahi bezala ez izan arren, 2020ko martxoan, beste artista askori bezala, geldiune hori iritsi zitzaion pandemia formarekin.\n«Nire disko guztiak denbora tarte jakin batean idatziak daude, eta hau da trauma kolektibo bat bizitzen ari garen unerik espezifikoenean egindakoa». We've Been Going About This All Wrong-ez (2022) ari da Van Etten, Because I Was In Love-rekin (2009) hasi zen ibilbidean seigarrena egiten duen lanaz. Trauma kolektibo horrek ezinbestean eragin du Van Ettenen musikan, nahiz eta norbanakoaren ikuspuntutik segitzen duen kantatzen, bere esperientzia eta sentimendu pertsonalak lehen planoan jarriz.\nVan Ettenen musikak beti funtzionatu izan du nolabaiteko egunkari pertsonal baten moduan, eta We've Been Going About This All Wrong-en are eta nabarmenagoa da hori. Garai zail batean idatzia, «mundua erortzen ari zen bitartean», abesti ugaritan kantariak bere buruari galdetzen dio munduan duen lekuaz, semearekin izango duen harremanaz eta baita munduak berak izango duen etorkizunaz ere.\nKaliforniako etxean eraikitako estudioan grabatu du diskoa Van Ettenek, eta, neurri handi batean, Remind Me Tomorrow (2019) bere aurreko diskoaren sonoritatetik aldendu da. Lan hartan elektronika ilunarekin, erritmo gordinekin eta sintetizadoreekin lan egin ondoren, We've Been Going About This All Wrong pausatuagoa da, beroagoa, crescendo-z josia eta epikarako joera bat ere baduena.\nHorren adibide garbia da Darkness Fades diskoko lehenengo kantua. Modu geldoan hasten da, gitarra akustiko batekin, eta, poliki-poliki, musika tresnak gehitzearekin batera, gora eginez doa, modu ia katartikoan bukatzeraino. Kantu horretan haur batekin bizitzera ohitzen ari den bikote baten ikuspuntutik abesten badu, Home to Me dramatikoan zuzenean abesten dio semeari, eta baita Far Away etereoan ere —Cocteau Twins taldeko Elizabeth Fraserren kantatzeko modu batzuk bere eginda—. «Kantuetan nire semearentzako mezu ezkutuak sartzen ditut, urte batzuk barru uler ditzan», azaldu du abeslariak.\nSinglerik gabeko diskoa\nVan Ettenen iritziz, We've Been Going About This All Wrong disko konpaktua da, hasi eta buka entzun beharrekoa. Horregatik, azken hilabeteetan kaleratuz joan den kantu solteak —Porta, Used to It eta Like I Used To, azken hori Angel Olsenekin grabatua—, diskotik kanpo gelditu dira. «Disko bat atera aurretik hiruzpalau kantu argitaratzen badituzu, jendeak konexio zuzen bat izaten du horiekin, eta eramaten du pentsatzera era batekoa izango dela diskoa».\nSinglerik gabeko diskoa izan arren, We've Been Going About This All Wrong-ek baditu funtzio hori bete zezaketen kantuak. Agerikoena, Mistakes, aurreko diskoko Seventeen euforikoarekin lotu daitekeen pilula dantzagarria, baina baita I'll Try eta Headspace ere, biak ala biak Remind Me Tomorrow-n garatu zituen soinuetara gerturatzen direnak.


Administrazio Zuzenbidearen Iturriak\nBigarren ikasgai honetan, Administrazio Zuzenbidearen iturriak aztertuko ditugu. Beraz, Konstituzioa, Legeek, erreglamenduek eta Zuzenbide Komunitarioak zein paper jokatzen duten Administrazio Zuzenbidean ikasiko dugu.\n2. Ikasgaia: Administrazio Zuzenbidearen Iturriak\nEspainiar Konstituzioa izango da iturri nagusia eta horren arabera interpretatu beharko da dena. Bere atzetik legea eta azkenik erregelamenduak egongo dira. Ohitura eta printzipio orokorrak ere izango dira Administrazio Zuzenbidearen iturri. Hala ere, ohitura ez du ia garrantzirik izango Administrazio zuzenbidean, Zuzenbide Zibilean gertatzen ez den bezala. Horretaz aparte, Zuzenbide Komunitarioa ere oso garrantzitsua izango da Konstituzioarekin batera Zuzenbide Administratiboarentzat. Argi eduki behar da Zuzenbide Komunitarioa ezin dela Konstituzioaren aurkakoa izan eta beraz, bere gainetik, naiz eta nolabaiteko berdintasun bat egon, Konstituzioa egongo dela. Zuzenbide zibileko iturrien sailkapena ez da nahikoa Administrazio Zuzenbidearentzat. Izan ere, bertan ez dira aipatzen erregelamenduak ezta Europar Batasuneko Zuzenbidea ere. Gobernuaren botere erregelamendugilea eta araugilea ere kontutan hartu behar dira. Jurisprudentzia ere garrantzi handikoa da Administrazio Zuzenbidearen iturrien artean. Beraz, Zuzenbide Zibilak aipatzen dituen iturriak ez dira nahiko izango Zuzenbide Administratiboarentzat. ORDENAMENDU JURIDIKO ADMINISTRATIBOA Gizarte antolatuak arau juridikoak sortzen ditu eta horixe da ordenamendua, arau juridikoz antolatutako gizartea. Administrazio Zuzenbidean, estatuko ordenamenduaz gain, beste zenbait ordenamendu sartzen dira. horren adibide garbia, Europar Batasuneko ordenamendu juridikoa izango genuke, eta horretaz gain, Komunitate Autonomo bakoitzak bere ordenamendua ere izango du eta neurri batean, probintzia eta udaletxeak ere bere ordenamendu juridiko propioa izango dute. Ordenamenduaren aniztasun hori, lau printzipioen arabera artikulatzen edo eraikitzen da. Hala nola:  Hierarkia printzipioa: materiaren arabera, eskumena duen ordenamendua egongo dago bestearen gain. Hierarkia printzipioa beraz, Ordenamendu juridiko bakoitzean indibidualki izango du indarra. Adibidez, Eusko Legebiltzarrak emandako arauak Eusko Jaurlaritzak emandakoen gainetik egongo da. Hau Espainiako Konstituzioaren 9. artikuluan dago araututa. Eskumen printzipioa: Komunitate Autonomoek duten eskumenaren arabera, ordenamendu juridiko bat edo bestea aplikatuko da materiari erreparatuz. Honek gatazka ugari sortzen ditu eta eskumen gatazkak planteatzera eramaten gaitu Konstituzio Auzitegiaren aurrean. hau, positiboki edo negatiboki uler daiteke. Alde positibo batetik ikusita arau batzuk, beste arau-sistemen batzuen aurrean babesten 21\ndira, nahiz eta azken horien arauak maila berdina edo gorakoa izan. Negatiboki aldiz, eskumen-eremu babestuan ezin izango dute sartu beste azpi-sistema bateko arauek. Prozedurazko printzipioa: hau legeetan aplikatzen da. Izan ere ez da prozedura bera jarraitzen Lege Organiko eta lege arrunten onarpenean. Kasu horretan, lehenak gehiengo absolutua galdatuko dute bigarrenak, gehiengo sinplea besterik ez dutelarik behar. Kronologiaren printzipioa: lerrun bereko arauen kasuan, gerora emandako arauak aurrekoak derogatzen dituzte. Hau Kode Zibilaren 2. artikuluan jasotzen den printzipioa da. Argi dago, ordenamendu juridiko bakoitzean modu indibidualean jokatzen duela printzipio hau.\nIturri nagusia da, gainontzekoen gainetik dagoena eta estatuko botereak sortzen eta antolatzen dituenak. Konstituzioa eta Administrazioaren artean, legea egongo da, Konstituzioak egiten dituen lege erreserben ondorioz. Horretaz gain, boterearen mugak, oinarrizko eskubide eta askatasunak eta estatuko xedeak finkatzen ditu. Hau da garrantzitsuenetariko bat Administrazio Zuzenbidearentzat. Botere konstituziogilea herriari dagokio: herri subiranotasunean datza botere hau. Herritarrek eta baita botere publikoak ere bete beharko dute Espainiar Konstituzioa, ez baita programatikoa. Hau 9.1 artikuluan jasotzen da. Gainera, balio nagusi bezala aldarrikatzen ditu: askatasuna, justizia, berdintasuna eta aniztasun politikoa. Lege eta erregelamenduen interpretazioa Espainiako Konstituzioaren araberakoa izango da eta Konstituzio Auzitegiak emandako epaien arabera emango da. Konstituzionaltasun arazoa: prozesu batean organo judizial batek irizten bazaio Konstituzioaren aurkakoa izan daitekeela kasuan aplikagarri den lege-mailako arau bat, arau hori baliozko izatearen baitan dagoelarik epaitza, Konstituzio Auzitegian planteatuko du organo horrek auzia. Erregelamenduen kasuan berriz, ez da beharrezkoa Konstituzio Auzitegiaren aurrean planteamendurik egitea, ez baita herri subiranotasunaren isla. Kasu horietan epaileak ez luke aplikatuko erregelamendua. Erregelamendua aplikatuz gero, legearen aurkakoa izanda, legea “inaplikatzen” arituko litzateke eta hori onartezina izango litzateke. Aplikatuko balu jakinda deuseza dela, prebalikazioa egongo litzateke eta Zigor Zuzenbidea sartuko litzateke. Hala ere, epaile arrunt batek ezin izango du erregelamendua deuseza deklaratu. Soilik organo judizial konkretu batzuk izango dute horretarako ahalmena. Egintza administratiboen aurrean, berdin gertatuko da, baliogabeak ulertuko dira legearen kontrako egintza administratiboak eta kasu horretan bai, edozein epaile izango du egintzak deusezak deklaratzeko eskumena. Ezin dugu ahaztu, ordenamendu juridiko OSOA Konstituzioaren arabera interpretatu behar dela. Edozein legeren artikuluak interpretatzerakoan, kontutan izan beharko dira Konstituzioaren xedapenak eta bertan barneratutako printzipioak, horren araberakoak direla ziurtatzeko. 22\nKonstituzio aurretik emandako xedapen administratibo guztiak indargabetutzat emango dira konstituzio aurkakoak baldin badira. Legeekin ere gauza bera gertatuko da, kasu hauetan konstituzio-kontrakotasun arazoa planteatu behar ez delarik. Epaiak interpretatzaileak izango dira. Hau da, inkonstituzionala deklaratu beharrean, Konstituzio Auzitegiak arauaren konstituzionalitatea mantentzen saiatuko da interpretazio konkretu bat emanez. Hau, legeak erlazio juridiko ugari sortzen dituelako egiten da.\nLege indarra duten arauak\nKonstituzio azpiko arauak dira hauek. Epaileak behartuta daude legea aplikatzera, edo bestela, inkonstituzionaltasun arazoa planteatu beharko dute. Europar Batasuneko ordenamenduarekin bat ez datozen arauen kasuan, Kuestio Aurrejudizialak planteatuko dira. Kontutan hartu behar da legeak herriaren subiranotasuna ordezkatzen dutela eta beraz, bereziki garrantzitsua dela beren aplikazioa eta nagusitasuna mantentzea. Lege mota desberdinak izango ditugu: arruntak, organikoak, autonomikoak, autonomia estatutuak, marko- legeak (Gorte Nagusiak onartutako legeak, zeinak printzipio batzuk ezartzen dituzte gero Komunitate Autonomoei horiek garatzeko esanez 150.1 artikuluari jarraiki) , eskualdatzeedo eskuordetze- legeak (150.2 artikuluaren arabera, eskumena eskualdatzen duten legeak onartu ahal daitezke), harmonizazio legeak (150.3 artikuluari jarraiki, interes orokorra kaltetuta ikusten denean, gai baten inguruan dauden arauketa desberdin guztia bateratzean datzate harmonizazio legeak, baina ez dira ematen, autonomiaren aurkakoak izango bailirateke) etab. Lege indarreko arauak izango ditugu ere honako hauek: Dekretu-legeak eta dekretu legegileak. Dekretu-legeen kasuan aparteko eta premiazko egoeretan egin behar dira soilik. Aipatzekoa da ere zenbait gai ezin direla dekretu legez arautu. Legegintza-dekretuak edo dekretu legegileak ere lege indarra duten arauak dira. kasu honetan, legegileak delegazio bidez exekutiboari emango dio lege lerruneko araua egiteko ahalmena, lege baten bidez (delegazio edo eskuordetze legea). Testu bateratuak eta testu artikulatuak egongo dira. Testu bateratuan, testu bakar batean bateratzen da indarrean dagoen legedi guztia. Aldiz testu artikulatuak, exekutiboak lege baten antzera egingo ditu testuak, artikuluz artikulu, aldez aurretik legegileak oinarriak ezarri dituelarik. Nazioarteko itunak, Espainiako Konstituzioaren 93, 94 eta 96. Artikuluetan arautzen dira eta indarrean sartzen diren unetik, hau da, publikatzen diren unetik, indarrean daude eta barne ordenamenduaren parte izango dira. Nazioarteko tratatuak, ezin dira Konstituzioaren aurkakoak izan eta hala izatekotan, Konstituzioa erreformatu beharko da tratatua sinatu aurretik. Zenbait nazioarteko hitzarmen, Lege Organiko bat galdatzen dute. Esate baterako, nazioarteko erakunde bati eskumenak emateko sinatzen diren itunak. Beste batzuk, lege arrunta beharko da eta beste zenbait tratatuentzat, ez da beharrezkoa ez bata eta ez bestea, baizik eta nahikoa izango da Parlamentua informatzearekin. Itunak, lege indarra dute, baina ez dira lege soilak, ezin baitira lege arrunt baten bidez aldatu, baizik eta nazioarteko araubidea erabili behar da horiek eraldatzeko. Beraz, lege bereziak\nizango dira. EUROPAR BATASUNEKO ZUZENBIDEA (EBZ) Zuzenbide Komunitarioa bereziki garrantzitsua da Administrazio Zuzenbidearentzat. Izan ere, bertatik ematen diren xedapen gehienak, Administrazioan dute eragina. Espainia Europar Batasunean sartu zenetik bertako ordenamendua bere ordenamendua ere bada. Honako hauek izango dira EBZren iturriak:   Jatorrizko zuzenbidea: Europar batasunean egiten diren tratatuak izango dira hauek, hau da, tratatu eratzaileak, atxikimendu tratatuak eta abar. Zuzenbide eratorria: hemen, tratatuetatik eratortzen diren arauak izango ditugu. Hala nola: o Erregelamenduak: estatu-kide guztiei aplikagarri zaien eta lotesle diren araua. Horretaz gain, zuzenean aplikatzen den araua izango da hau. o Zuzentarauak: hauek, helburu jakin batzuk ezartzen dituzte epe baten barruan estatuek nahi duten modura aurrera eraman ditzaten. Ez badira transposizio egokiak egiten, santzioak izango ditu ondorio gisara. o Erabakiak: normalean estatu-kide jakin bati luzatutako erabaki bat da, obligazio bat ezartzen diotenak.\nZuzenbidearen printzipio orokor batzuk Europar Batasunetik eratorri dira eta gaur egun barne ordenamenduan oso ohikoak dira. OHITURA Zuzenbide Administratiboarentzat, ohitura ez da bereziki garrantzitsua, positibista baita. Hau da, ia dena idatziz dago jasota. Hala ere, Kode Zibileko lehen artikuluak onartzen du ohitura secundum legem. AURREKASUA Honek aurretik eman diren egoera berdinetan aplikatu den irizpide bera aplikatzea suposatzen du. Ohiturarekin gertatzen ez den moduan, kasu honetan, administrazioak berak sortzen duen portaera bat da. Nahikoa da behin egotearekin portaera hori. Baina, loteslea al da administrazioarentzat? Berez, jarraitu beharko luke berak irekitako bidea,baina kasu berri batean, Administrazioak gauzak beste modu batera interpretatu ditzake eta bere ohituraren aurkako erabakia hartu, beti ere motibatzen badu. Motibazioa ez da karga formal hutsa; jardueraren aldaketa justifikatzen duten arrazoi objektiboen azalpen bat da. Beraz, ez da Zuzenbide Administratiboaren iturri izango ohitura bezala, motibazio egoki baten bitartez aldatu baitezake. LPACko (30/1992) 54. Artikuluak zehazten du zein kasutan motibatu edo justifikatu behar dituen Administrazioak bere egintzak. Aurrekasua, segurtasun juridiko eta administratuen berdintasun printzipioekin lotzen da. Izan ere, administratuak printzipioz berdintasunaren baitan tratatuak izan behar dira eta beraz, gerta liteke berdintasun hori emateko, zenbait kasutan interpretazio desberdina eman behar izatea. ZUZENBIDEAREN PRINTZIPIO OROKORRAK Kode Zibileko 1.4 artikuluari jarraiki, Printzipio orokorrak lege eta ohitura ezean aplikatuko dira eta ordenamendu juridikoa informatuko dute. Baina garrantzi handiago bat izango dute 24 Zuzenbide Fakultatea, Donostia\nAdministrazio Zuzenbidean, interpretazio irizpide izango baitira eta hutsuneak betetzeko erabiliko baitira. Zuzenbidearen printzipio orokorrentzat bi funtzio onartzen dira: ordenatzailea, eta interpretatzailea. Definizio bat ematearren, honakoa esan dezakegu: ordenamendu juridikoaren oinarrizko balore materialak adierazten duten iturriak dira, komunitate baten konbikzio etiko eta juridikoak jasotzen dituztenak. Gehienak, legegile berak zuzenbide positibo bihurtu ditu eta beraz, Zuzenbide idatzian jasota daude. Garrantzitsuenak, Espainiar Konstituzioak berak jasotzen ditu: goi-mailako baloreak: askatasuna, justizia, berdintasuna eta aniztasun politikoa; politika sozial eta ekonomikoaren printzipio errektoreak; oinarrizko eskubideak etab. Zuzenbidearen printzipio orokorrak honako hauek izan daitezke:     Ordenamenduzkoak: legezkotasun printzipioa, hierarkia printzipioa, araupublizitatearen printzipioa. Erakundezkoak: antolakuntzazkoak (autonomia. Deszentralizazioa koordinazioa) prozedurazkoak (kontraesanaren printzipioa, kongruentziaren printzipioa, ekonomia printzipioa), jarduerazkoak (egintzen exekutibitatearen printzipioa, erantzukizuna) Politika sozial eta ekonomikoaren printzipio errektoreak: gainbalioak berreskuratzea, kusatzaile-ordaintzaile, jabetza funtzio soziala … Espainiar Konstituzioan aitortzen diren printzipioen artean ez dago hierarkiarik, denak baitute balio berdina.\nJarraian, Administrazio Zuzenbidearentzat bereziki garrantzitsuak diren printzipioak aipatuko ditugu:        Legezkotasun printzipioa: hierarkia, erregelamenduen atzera eragin eza Berdintasun printzipioa legearen aurrean eta legearen exekuzioan. Arbitrariotasunaren debekua. Segurtasun juridikoa Konfiantza legitimoaren printzipioa Eraginkortasunaren printzipioa, autotutelaren printzipioa Gardentasun eta erantzukizunaren printzipioa.\nJURISPRUDENTZIA Jurisprudentzia izugarrizko garrantzitsua dauka zuzenbidearen bizitzan, operadore juridikoen jarduera baldintzatzen baitute. Horretaz gain, kontutan hartu behar da arauak zentzu oso zabalak izan dezaketela eta beste batzuk oso zentsu mugatuak. Horren ondorioz, jurisprudentzia arauen zentzua zehazteko balioko zaigu. Epaileek dira arauen interpretatzaileak eta beraz, epaitegi eta auzitegien jurisprudentzia emango digu arauen interpretazioa. Gainera, epaileek gaineko organo judizialek emandako irizpide interpretatzaileak jarraitu behar dituzte, koherentzia bat lortzearren. Europar Batasuneko jurisprudentzia geroz eta garrantzi handiagoa hartzen doa. Izan ere, barne ordenamenduetako jurisprudentziak europar jurisprudentzian ere oinarritzen da.\n2.4 Legegintzaren eskuordetzea\nLegegintzaren eskuordetzearen bitartez, organo legegileak bere ahalmen legegilea Administrazio Publikoari edo organo exekutiboari ematen dio. Horretarako, lehenik eta behin, 2012-2103 25\ndelegazio lege bat onartu beharko da organo legegilean non delegazioaren arrazoiak azalduko diren eta delegazioa burutzeko epea. Horrekin batera, lege berria onartzeko mugak ezarriko dira eta gutxieneko oinarri eta printzipioak. Legegintzaren eskuordetze burutzeko modu desberdin daude, edo hobeto esanda, legegintza eskuordetze mota desberdinak daude. Dekretu legegilea: honen bitartez, organo legegileak aukera emango dio exekutiboari delegazio- legean ezarritako oinarri eta mugak errespetatuko dituen arau bat egiteko, lege beran ezarritako epean. Ondoren, organo legegileak honen ikuskapen bat egiteko aukera izango du. Bi mota bereizi behar dira: testu artikulatuak eta testu bateratuak. Lehenengoei dagokionez, esan bezala organo legegileak oinarri batzuk emango dizkio exekutiboari honek garatu ditzan eta lege bat prestatu dezan. Aldiz, bigarren kasuan, materia konkretu bati buruz ordura arte emandako legedia, kaskadan emandako legedia hain zuzen, testu bakar batean bateratzeko agindua jasoko du organo exekutiboak. Beraz, ez du lege berririk sortuko bigarren kasu honetan, baizik eta legedi argiago eta ordenatu bat antolatu, aurrekoak esandakoa errespetatuz, noski. Araugintzarako igorpena: legegileak legeak egiten ditu eta ondoren, administrazioari edo organo exekutiboari utziko dio lege horien edukiaren garapena eta zehaztapena erregelamenduaren bitartez. Beraz, modu honetan exekutiboaren esku geldituko da legegileak emandako arauen garapena. Deslegeztapena: legegileak uste duenean, lege batek araututako materia bat ez duela garrantzi handirik eta beraz, ez litzatekeela beharrezkoa izango lege bat egotea materia horren inguruan, baizik eta nahikoa izango litzatekeela erregelamendu batekin, organo legegileak deslegeztapen lege bat egingo du jada existitzen den legearen lerruna jaisteko eta aurrerantzean, materia hori exekutiboak emandako erregelamenduen esku utziko du. Izan ere, deslegeztapena eman gabe, ezingo litzateke materia hori erregelamendu bidez arautu, legez araututakoa ezin baita erregelamenduz arautu; beraz, beharrezkoa da legearen lerruna kentzea erregelamenduak arauketa burutu ahal izateko. Lehen aipatu dugun moduan, Delegazio legeak, objektua, helburua, norainokoa, mugak eta epeak ezartzen dira. muga horiek urratuz gero, administrazioak emandako araua ez da baliozkoa izango eta beraz, ez dute lege lerruna eskuratzeko aukera izango. Gerta daiteke erregelamendu mailan gelditzea.\nBehin delegazioa aurrera eramana eta exekutiboak araua eman duelarik, delegazio horren emaitza legegintzarako dekretu bat izango da. Testu bateratuei dagokionez, gobernuak testu bakar batean sistematizatzen eta artikulatzen ditu gai zehatz batean eragina duten legeak, baina haien edukia aldatu gabe. Hau, delegazio-lege batean jaso behar da: testu bakar bat formulatzea, edo arauak argitu erregularizatu eta harmonizatu. Noski, testu bateratu bat argitaratzean, bateratutako legeak indargabetu egiten ditu eta delegazioa bertan amaitzen da. Testu artikulatuei dagokionez, delegazio-legeak printzipio eta muga batzuk ezartzen ditu, printzipio horiek administrazioak artikulatuko ditu. Beraz, delegazio-legeak, oinarri-legearen forma hartzen du eta oinarri horien garapen zehatza Gobernuak egingo du. Oinarriak ez dira zuzenean aplikatzen…\nAdministrazio Zuzenbidearen Iturriak Araugintzarako igorpena.\nHonen bitartez, legegileak agintzen dio exekutiboari erregelamendu bat egiteko materia baten inguruan, materia hori erregulatzeko. Muga bat dago: lege erreserba. Izan ere, legegileak ezin dio exekutiboari esan gai bat erregulatzeko materia hori legez erregulatu edo arautu behar bada, baina bai eskatu diezaioke zenbait aspektu garatzeko. Baina inola ere ez erregulazio osoa erregelamendu bidez egitea. Deslegeztapena. Honen bidez, legegileak, esan bezala, lege baten lerruna jaisteko deslegeztapen lege bat ematen du eta momentu horretatik aurrera, erregelamenduari ematen dio materia horren garapenaren ardura. Esan beharra dago ezin direla lege guztiak deslegeztu. Izan ere Konstituzioak berak lege erreserba eskatzen duten gaiak ezin dira deslegeztu.\nErregelamenduak lege azpiko arau idatziak izango lirateke, edozein administrazio publikoak emandakoa. Hauek izan daitezke ordenantzak, foru-dekretuak (diputatu nagusia eta diputazioak emandakoa), foru-aginduak, foru-araua (batzar nagusiak emandakoa), dekretuak, kontseilari aginduak, ministerio-ordenak, errege-dekretuak eta abarrekoak. Kontutan izan behar da, lege azpiko maila duenez, ezin duela legea indargabetu inola ere ez. Esan beharra dago, honekin batera, ez dagoela erregelamenduari erreserbatzen zaion gairik, beraz aurretiaz erregelamenduz araututako materiak legez arautu daitezke. Legearen legitimitatea, herri subiranotasunetik dator eta erregelamenduak berriz, ez. Horregatik, erregelamenduak kasu bakoitzeko justifikatu egin behar dira, baldintzatuta daude eta botere judizialaren esku dago bere kontrola. Beraz, legea eta erregelamenduaren arteko harremana guztiz hierarkikoa da, Espainiar Konstituzioaren 9. artikuluak xedatutakoaren arabera. 2.5.1 Ahalmen erregelamendugilea Edozein administrazioari aitortzen ahal zaio ahalmen hau? EZ, legeak ezarriko du zein organok duten ahalmen edo botere erregelamendugilea. Ez da gauza bera gertatzen egintzekin, zeinak organo administratibo orok duten. Guztiz garrantzitsua da egintza eta erregelamenduaren arteko desberdintasuna ulertzea eta argi edukitzea, bata eta bestearen ondorioak guztiz desberdinak izango baitira. Beraz, argi eduki behar da, honako hau:  Erregelamendua arau orokor eta abstraktua da, egintza singularra eta zehatza den bitartean eta arau bat ez den bitartean, baizik eta nolabaiteko arauaren exekuzioa. Egintzaren adibideak izango lirateke, isun bat jartzea, beka bat ematea, gida-baimena lortzea eta abar. Baina kontutan hartzekoa da erregelamenduaren hartzailea normalean pertsona zehatz bat izaten ez dela, baina badaudela, hala ere, salbuespenez emandako erregelamendu singularrak, adibidez, auzo bateko jabe konkretu batzuei zuzendutako erregelamenduak. Horretaz gain, badaude egintza batzuk orokorrak, adibidez, oposizioetarako deialdi bat egitea. Hori ez litzateke arau bat izango, baina hartzaile abstraktu eta orokorra dauka. Beraz, singulartasun irizpide hau ez da beti betetzen eta ez zaigu beti baliagarri suertatzen. Erregelamendua arau bat da eta beraz, ez da agortzen bere aplikazioan, ordenamendu 27\njuridikoa berritzen duelarik eta bertan integratzen delarik. Aldiz, egintza agortu egiten da bere exekuzioarekin batera, nahiz eta hartzaile ugarikoa izan. Erregelamendu ahalaren justifikazio bat ematekoan, ezan beharra dago, gaur egun administrazioaren esku-hartzea ezin bestekoa dela. Izan ere, legegileak ez da iristen dena arautzeko eta, horregatik, printzipioak ematen ditu eta ondoren, exekutiboak erregelamenduen bitartez legegileak emandako arauak zehazten ditu eta garatzen ditu, horiek aurrera eramanez. Hori baita, hain zuzen, exekutiboaren betebeharra. Behar beharrezkoa den ahalmen bat izango da erregelamendu ahala. Baina, botere juridikoarekin bat etorri behar da. Beraz, botere juridikoa izango da. Honekin batera, esan beharra dago, Administrazioak ezin izango dituela baliatu eman zaizkion botere eta ahalmenak baino gehiago. Ahalmen hau, Espainiar Konstituzioak berak errekonozitutako boterea da gobernuarentzat, beti ere konstituzioak eta legeak xedatutakoaren araberakoa bada. Konstituzioaren 97. Artikuluan dago jasota hori. Esan beharra dago, erregelamendu ahala botere kontrolagarria dela eta beraz, Auzitegi eta Epaitegiak aurrera eramango dute kontrol hori Konstituzioaren 106.1 eta 150.3 artikuluei jarraiki. 2.5.2 Erregelamenduen baliozkotasun baldintzak Hemen, formazko mugak eta muga materialak bereizi behar dira. Hona hemen zeintzuk izango diren erregelamendu boterearen formazko mugak: Lehenik eta behin, eskumena duen organo bat eman behar du erregelamendua eta gainera, gaia, eskumendun organoa arautu beharko du. Erregelamenduek, deusezak izango dira hierarkia printzipio errespetatzen ez badute, hau da, bere gainetik dauden arauak eta beste motako erregelamenduak errespetatzen ez badute. Izan ere, erregelamenduen arteko hierarkiazko erlazio bat ere badago, Ley de Gobierno 23 araberakoa. Foru arauen arteko hierarkiari dagokionez, honakoa jarraitzen da: Printzipioz, hierarkia ez da soilik lege eta erregelamenduen arteko erlazioetarako aplikatzen, baizik eta erregelamenduen artean ere hierarkia erlazio bat egongo da, Gobernu-Legearen 23.artikuluari jarraiki. Foru arauen arteko hierarkiari dagokionez, honako eskema jarraitzen dute: foru aldundiaren izaera orokorreko xedapenak honakoak izango dira:   Diputatuen Kontseiluak eta diputatu nagusiak emandako foru-dekretuak. Departamentuetako foru diputatu arduradunek emandako foru aginduak.\nDiputatuen kontseiluak eta diputatu nagusiak emandako foru dekretuak hierarkiaz foru aginduen gainetik egongo dira. Prozedurari dagokionez, esan beharra dago lege propio bat dagoela hori arautzen duena. Erregelamendu bat egiteko, Gobernu Legearen 24. Artikuluak ezarritako eskema jarraitu beharko da: zuzendaritzak, proiektu bat aurkeztuko du. Proiektuak informe eta memori ekonomikoa jasi behar du. Ondoren, entzunaldia etorriko da, zeinaren arabera elkarteei entzun behar zaie. Horretaz aparte, informazio publikoa ematen da beharrezkoa denean, hau 28 Zuzenbide Fakultatea, Donostia\nda, edonori entzuteko aukera ematen da. Azkenik, idazkaritza tekniko orokorraren informea egin beharko da zeinaren bitartez aztertuko da erregelamenduaren legez kontrakotasuna. EBOan edo dagokion buletin ofizialean publikatu beharko da. Erregelamendu batzuk, exekuzio-erregelamenduak izango dira, zeinak estatu-kontseiluaren irizpidea behar du.\nBehin formazko mugak ikusi ditugularik, goazen orain muga materialak edo substantziako mugak zeintzuk diren aztertzera, honako hauek direlarik: Lehenik eta behin, materiaren inguruko substantziako baldintzak bete behar ditu. Izan ere, antolakuntza eta zerbitzu publikoen eremuetan, erregelamenduak askatasun handia izaten du. Baina, hiritarrontzat obligazioak edo betebeharrak ezartzen dituenean, hau da, eskubideak murrizten dituenean, erregelamenduak ezin du erabateko autonomia izan, baizik eta legean ezarritakoari arraiki lotuta egongo da. Eskuduntza zehatza izan behar du, kasuz kasu eman behar dena. Honen adibide bat, Gobernu Legeko 2.2 artikulua izango genuke: “los reglamentos no podrán regular materias objeto de reserva de ley, no podrán tipificar delitos Erregelamenduak, kaltegarriak badira, atzera eraginkortasunaren debekua izango dute. Aldiz, onuragarria bada eta egoera juridikoa oraindik irekita bada, ez da debeku hori aplikatuko. Hau aurreikusita dago 30/1992 legearen 62. artikuluan. 2.5.3 Erregelamendu motak Erregelamendu juridikoak eta antolakuntzazko erregelamenduak izango genituzke alde batetik. Horien arteko desberdintasuna. Exekuzio erregelamenduak, lege bat exekutatzera bideratuta dauden erregelamenduak izango lirateke. Aldiz, erregelamendu independenteak, ez dira existitzen, eta existitzekotan, antolakuntzazkoen barnean sartuko genituzke. Behar egoeretan emandako erregelamenduak, larritasun egoeretan emandakoak izango dira. Azkenik, erakunde autonomoek ematen dituzten erregelamenduak izango genituzke, adibidez, Unibertsitateak emandakoak.\n2.6 Erregelamenduen banakako indargabetu ezintasuna\nHonek adierazten du, printzipioz erregelamenduak izaera orokorra duela eta berez, Administrazioak ezin izango duela pertsona edo egoera jakin baten aurrean salbuetsi. Beraz, izaera orokorra duten arauak direnez, ezin dira salbuetsi bere aplikazio norbaiten onurako eta kalterako. Hau debekatu egiten da. Izan ere, hori egitekotan, berdintasun printzipioaren urrapen bat egongo litzateke. Beste kontu bat da, erregelamenduak berak aurreikusitako salbuespenak egotea. Adibidez, ezintasun fisikoak dituzten pertsonei salbuespenezko baldintzak ezartzea, baina erregelamenduak berak aurreikusita. Beraz, arauak aurreikusi dezake bere indargabetze singular bat egoera zehatz batean, baina arauak ez badu aurreikusten, Administrazioak ezin\nizango du halakorik egin. LPAC 52. artikuluaren arabera, izaera partikularra duten administrazioaren ebazpenak ezin izango dute izaera orokorreko xedapen batean ezarritakoa indargabetu, nahiz eta ebazpen horrek xedapenaren lerrun bera edo goragokoa izan. Artikulu horrek ezarritako debekua ez da aplikatzen araua egin zuenari bakarrik, baizik eta beste edozein agintari ere. Honen arrazoia, esan bezala, berdintasun printzipioaren urrapen bat egongo litzatekeela izango da. Beraz, berdin dun nor eman duen erregelamendua edo araua, ezin izango du era singular batean derogatu naiz eta gorago dagoen agintari bat egin. Foru arauan ere, gauza bera xedatzen da bere 73. artikuluan.\n2.7 Erregelamenduen kontrola\nErregelamendu bat ez da baliozkoa izango, adibidez, hierarkia urratzen duenean. Izan ere, orain arte ikusitako baldintzetako bat urratuz gero, erregelamendu bat baliogabea izango da. Beste adibide bat, ez dagokion materia bat arautzea izango litzateke. Hau, LPAC 62.2 artikuluan aurreikusten da. Deuseztasunari dagokionez, esan beharra dago edozein momentuan deklaratu daitekeela, eta ez dela exijitzen beti erregelamenduagatik eragindakoen erreakzioa. Deuseztasunaren efektuak komunikatu egiten dira bere ondorioz eman diren egintzekin eta abarrekoekin, horiek ere deusezak direla ulertuko delarik. BJLOren 6. artikuluak dio, epaile eta auzitegiei agindu bat ematen zaiela: konstituzio edo lege aurkako erregelamenduak edo arauzko hierarkia urratzen dutenak ezin izango dituzte aplikatu eta ahal izatekotan, deuseza deklaratuko dute. Eskumenik ez balute, dagokion auzitegiari bidaliko dio gaia azter dezan. Teknikei dagokionez, honako hauek aurreikusten dira:    Aplikazio-eza eta bere oinarria: hau ez da oso eraginkorra, bere aplikazio ez baitu ekiditen, beste norbaitek aplikatu baitezake ordenamendu juridikoan jarraitzen duen heinean. Ofiziozko berrikuspena: administrazio berak erregelamenduaren ikuskapena egitera behartuta dago, deuseza dela konturatzen den momentuan. Administrazioarekiko auzi-jurisdikzioaren aurreko errekurtsoak: errekurtso zuzenaren bitartez hiritarrak bi hilabeteko epe bat izango dute legak exijitzen duen auzitegien aurrean errekurtso bat tarteratzeko. Beraz, zuzenean erregelamenduaren aurkako ekintza izango litzateke. Zeharkako errekurtsoaren bitartez, erregelamendu deusezaren aplikazioan emandako egintzak aurkaratu egiten dira, eta ez erregelamendua zuzenean. Erregelamenduak, bi kasutan aurkaratu daitezke Konstituzio Auzitegiaren aurrean.\nDocuments Similar To 2. Ikasgaia - Administrazio Zuzenbidearen Iturriak


Prostituzioa: Ikusezina azalera\nBerria egunkariko Maddi Ane Txoperena eta Maite Asensio kazetariek, prostituzioaren inguruko erreportaje sorta berezi bat psatu zuten pasa den igandeko egunkarirako. Guk Euskal Herriko egoeraz egindakoa ekarriko dugu hona, baina beste guztiak ere gomendagarriak dira oso:\n- Zoru egonkorrago bat zapaltzeko premian\n- Beatriz Gimenori elkarrizketa "Patriarkatuari estuenik lotutako erakundea da"\n- Maria Jesus Fernandezi elkarrizketa: "Euren osasunaz anitz kezkatzen diren emakumeak izan ohi dira"\nLegeek, ordenantzek eta gizarteko joerek bultzaturik, gero eta ikusezinagoa da prostituzioa Euskal Herrian. Emakume anitzek dihardute lanean, ordea, eta bezeroak ere ugari dira. Klub handietan eta etxeetan lan egiten dute gehienek, eta gutxik kalean. Familia askoren sostengu ekonomikoa dira.\nMaddi Ane Txoperena - Berria\nMunduko lanbiderik zaharrena omen da prostituzioa. Baina, aurreiritzietatik harago, egiaz gutxi daki jendeak jarduera horren gibelean ezkutatzen den errealitateaz. Eta, are gutxiago, sexu zerbitzuak eskaintzen dituzten pertsonez, haien eskubideez, arazoez eta ezaugarriez. Itzalean egonagatik, prostitutak ere Euskal Herriko gizartearen parte dira, ordea. Zenbat dira, baina? Non egiten dute lan? Zergatik? Nondik etorriak dira? Eta nori eskaintzen dizkiete sexu zerbitzuak?\nFenomeno konplexua eta ezkutukoa izanik, ez da erraza prostituzioari buruzko datu zehatzak lortzea. Joera nagusiak ezagutze aldera, prostitutekin lan egiten duten elkarteekin batera osatu du BERRIAk Euskal Herriko prostituzioaren argazkia. Nafarroako Abiatze, Ipar Euskal Herriko Aides, Gipuzkoako Arrats, Arabako Sidalava eta Bizkaiko Askabide elkarteek emandako datuekin landutakoa da erradiografia hau.\nEragile guziak bat datoz: mugikortasuna eta ikusezintasuna dira prostituzioaren egungo ezaugarri nagusiak, eta horrek are zailagoa egiten du fenomenoa ikertzea. Elkarteek prostitutengana jotzen dute zuzenean, laguntza eskaintzera eta informazioa eskatzera; harreman horietatik bildutakoak dira datuok.\nNagusiki emakumeak dira sexu zerbitzuak eskaintzen dituztenak: Euskal Herriko prostituten %96,6 dira, hain justu. Horietatik %5,7 andre transexualak dira. Gizonek ere jarduten dute prostituzioan, baina askoz gutxiago: %3,4 dira. Joera orokorra halakoa dela azaldu du Diego Lodeiro Askabide elkarteko kideak: «Prostituzioa oso mundu konplexua da, heterogeneoa, jorratzeko zaila, eta, oro har hitz eginez gero, beti geratuko da zerbait kanpoan. Baina argi dago oinarrizko premisa dela bezeroa gizonezkoa dela eta prostituzioak emakumezko aurpegia duela». Lan egiteko lekuen arabera, are nabarmenagoa da andreen presentzia. Klubetan, erraterako, guzi-guziak dira emakumeak. Gizonek eta emakume transexualek, aldiz, etxeetan egiten dute lan, bereziki. Ipar Euskal Herrian, kalean ere bai.\nProstituten batez bertzeko adina 30 eta 40 urte artekoa da, baina 18 eta 70 urte bitartekoekin aritu izan dira elkarteak.\nZifra bat zehaztea zaila den arren, Euskal Herrian 3.380 prostituta inguru daude, elkarteen datuen arabera. Aldakorra da zenbatekoa, ordea, eta pertsona guziek ez diote ordu kopuru bera eskaintzen jarduerari. Alegia, batzuek hori dute ogibide nagusitzat, eta bertze batzuek ez. Hala azaldu du Amaia Lasheras Arrats elkarteko kideak: «Batzuek tarteka lan egiten dute, hilabete bukaerara iristeko. Adibidez, badira aldi berean etxeko langileak eta prostitutak direnak. Batzuk hiru hilabetez lan egitera etortzen dira, eta gero berriro itzultzen dira beren herrialdera». Ezin erran jarduera nagusitzat prostituzioa dutenak ere denbora guzian Euskal Herrian aritzen direnik: «Plaza sistemaren ondorioz, mugikortasun handia dago egun».\nSistema hori dela eta, zaila da zehaztea lurralde bakoitzean zenbat prostituta dauden. Elkarteen kontaktuen arabera, halere, lurraldeka badira aldeak: prostituta gutxien Lapurdin daude, eta gehien Gipuzkoan eta Bizkaian. Gipuzkoako kopuru handian muga administratiboak eragina duela azaldu dute Aides eta Arratsekoek. Izan ere, Frantziako Estatuan prostituzioa zigortua izanik, Ipar Euskal Herriko gizonezkoak Irunera eta Donostiara doaz sexu zerbitzu eske: Aides elkartearen datuen arabera, Ipar Euskal Herrikoak dira Gipuzkoako prostituten bezeroen %50.\nAndreak klub edo etxe batetik bertzera etengabe mugitzera bultzatzen dituen sistema da plazena; bereziki klub handietan egiten da. Lasheras: «21 egun pasatzen dituzte klub batean lanean, eta gero beste batera mugitzen dira ». Bezeroei begirako neurria da: «Sistemaren helburua da beti eskaintza berria egotea; aurpegi berriak». Bat etorri da Lodeiro: «Bere garaian, esaten zen andreek hilekoa baliatzen zutela lekuz aldatzeko eta atseden hartzeko, baina, egun, prostituzioa hilekoarekin, haurdun egonda edo eskaiola batekin egiten da; bezeroen eskaera bati erantzuten dio horrek». Sistema hedatzen ari dela nabarmendu du: «Duela urte batzuk, Bilbon oso arraroa zen; hiri handiagoetan gertatzen zela uste genuen, baina gero eta gehiago zabaltzen ari da orain, batez ere etxeetan».\nPlazak kluben jabeek edo kudeatzaileek antolatzen dituztela azaldu du Askabidekoak. Emakumeak klubean bertan bizi dira 21 eguneko lanaldia egiten ari diren bitartean: «Bertan lo egiten dute, bertan jaten, eta euren beharrizan guztiak bertan asetzen dituzte, klubaren dinamikaren barruan. Plaza bat egiten ari direnek ez dakite ezer inguruaz». Etxeetan gauza bera gertatzen da: «Egon daitezke etxe batean Bilbon, eta ez jakin etxe azpian supermerkatu bat dutela. Haien lehentasuna da 21 egunez egon eta ahalik eta diru gehien lortzea».\nKaletik klub eta etxeetara\nKaleko prostituzioa makal zegoen lehendik ere, eta, orain, ia erabat desagertu da. Hala erakusten dute datuek, baita elkarteetako kideek azterturiko egoerak ere. Koro Ormaetxea Nafarroako Abiatze elkarteko kideak, adibidez, azaldu du anitz gutxitu dela Iruñeko kale prostituzioa: «Garai batean, ikus zenitzakeen hamasei emakume aldi berean. Orain, berriz, gehienez lauzpabost ikusten dira. Jende gutxiago dabil, argi eta garbi». Saharaz hegoaldeko Afrikakoak dira Iruñean kalean ari diren gehienak, eta Europara iristeko ordaindu behar izan duten zorra —50.000 eurorainokoa izan daiteke— ordaintzeko egiten dute lan prostituzioan: «Zorra kitatu ostean, utzi egin ohi dute».\nBilbon ere jatorri horretakoak dira kaleko prostituten %59. Hiriburu hori da karrikako prostituzioari kopuru esanguratsu batean eutsi dion Euskal Herriko leku bakanetako bat. Lodeirok azaldu duenez, Bilboko Udalak 2010ean espazio publikoa arautzeko onartu zuen ordenantzaren ondorioz, Miribilla auzotik atera egin zen kaleko prostituzioa, baina Gorte kalean, aldiz, mantendu egin da: «Prostituzioa auzoaren parte da, prostituta asko bertan bizi baitira; oso integratuta daude». Kexak, prostituzioak baino, arazo «zibikoek» eragiten dituztela zehaztu du: «Ozen hitz egiten dutelako, inoiz bezeroren batekin sartu direlako etxe atari batera...».\nHorregatik, ordenantza salatu du: «Arazo horiei aurre egiteko bazeuden beste ordenantza batzuk —adibidez, zaratari buruzkoa—, baina justu egoera ahulenean zeuden andreen jardunari buruzko bat egin zuten». Gero eta eragin gutxiago du, halere: «Ez da erabiltzen zigortzeko: sortu zen urtean hamabost bat salaketa jarri zituzten; hurrengoan erdira jaitsi ziren, eta egun ez dago halakorik. Udaltzainek eurek esaten dute Bilbon ez dagoela prostituzio arazorik».\nGipuzkoan, berriz, kaleko prostituzioaren beheranzko joera etengabea ikusi du Lasherasek: «Hiru bat emakume gelditzen dira Irunen». Lapurdin, Angelun eta Miarritzen, bizpahiru gizon ari dira kalean. Eta Araban, hogei bat emakume. Horietan bai, udal ordenantzek, Frantziako lege zigortzaileak eta oro har Poliziaren jazarpenak eragin dute gutxitzea, edo hirietako erdiguneetatik kanpoaldeetara lekualdatzea. Gasteizen eta Iruñean, erraterako, industrialdeetan aritzen dira. «Ez dute nahi ikusgarri izan daitezen», salatu du Lasherasek. Mozal legearen ondorioz, are gehiago okertu da kaleko prostituten egoera: «Poliziari desobeditzeagatik zigortu ditzakete orain».\nBaina, kalean ez badaude, non jarduten dute? Hego Euskal Herrian klubak eta etxeak dira prostituten jarduera eremu nagusiak: 83 klub eta 200 etxe inguru zenbatu dituzte elkarteek —etxeak askoz gehiago izan daitezke, baina zenbatzeko zailtasunak dituzte—. Gero eta nagusitasun handiagoa hartzen ari dira klub handiak, eta etxeak oro har. Klub txiki ugari itxi egin dituzte azken urteotan, hain zuzen. Eta, joera horrekin lotuta, handitu egin da prostituten mugikortasuna, Ormaetxeak azaldu duenez. «Etxeena in crescendo doa, eta, plaza sistemako klub handietan bezala, horietan ere mugikortasun handia dago, berritasunak funtzionatzen baitu. Erraztasun handiz muntatzen eta desmuntatzen dira etxeak».\nLasherasen erranetan, «denetik» dago etxeei dagokienez: «Batzuk 24 ordukoak dira; bertze batzuk irabazien %50era aritzen dira... Badira modu independentean antolatzen hasi direnak ere». Alde on eta txarrak ditu modalitate horrek, haren ustez: «Haientzat ona izan daiteke euren kabuz antolatzen badira. Baina batzuek bakarrik lan egiten dute, eta arriskutsua ere izan daiteke». Lodeiroren arabera, prostituzioa gero eta ikusezinago egiten dute bai etxeek eta bai klub handiek, eta horrek ez du laguntzen: «Gero eta zailtasun handiagoak ditugu lokaletara eta, batik bat, etxeetara heltzeko». Etxeetako eskaintza bera ere aldatzen ari dela azaldu du: «Logelen alokairu soila zabaltzen ari da: hartara, logela alokatzen duen pertsona prostituzioarekin lotutako jarduera orotik bereizten da». Antzera gertatzen ari da klub handietan: hotel gisa funtzionatzen dute, eta gela erabiltzeagatik kobratzen diete andreei.\nIparraldean klubak eta etxeak debekatuta daudenez, prostitutek telefonoz edo Internetez jartzen dituzte hitzorduak, eta hoteletara edo leku partikularretara joaten dira zerbitzua ematera.\nEuskal Herriko prostituta gehienak atzerritik heldutakoak dira, eta horien artean nagusi dira Hego Amerikatik etorritako emakumeak. Gibelean daude Europa ekialdekoak, afrikarrak eta asiarrak. Euskal Herrian sorturikoen ehunekoa handitu egin da azken urteotan, baina Lasherasek dio kontuz ibili behar dela datuokin: «Etorkin asko beren herrialdeetara itzuli dira». Nafarroako Abiatze elkarteko Kepa Astrainek ere joera bera antzeman du: «Anitz sorterrira itzuli dira, edo Europako bertze herrialde batzuetara joan dira, nahiz eta haietan prostituzioa debekatua egon».\nUste okerraren kontra, bertzalde, gero eta gehiago dira paperak dituztenak. Gipuzkoan, erraterako, prostituten %62 daude egoera erregularrean; Araban, %69. Arazo handiagoak dituzte osasun txartela lortzeko. Eta hori ere mugikortasunarekin lotuta dago. Izan ere, osasun txartela lortzeko, erroldatuta egon beharra dago, eta, erroldarekin txartela aterata, erkidego horretarako balio du soilik. Hori ez dator bat prostituta anitzen errealitatearekin. Lasheras: «Asko ezin dira erroldatu lan egiten duten etxe berean, eta horrek eragiten du batzuetan hemen aritzea lanean baina Madrilen egotea erroldatuta». Lodeiro: «Plazak egiten dituztenek, oro har, ez dute osasun txartelik izaten, edo, edukiz gero, erroldatuta dauden erkidegokoa daukate». Osasun zerbitzuak erabiltzeko zailtasuna dakar horrek, edo zerbitzuok ordaindu behar izatea.\nDiru premia da andreak prostituziora bultzatzen dituen arrazoi nagusia, bakarra ez bada. Alegia, diru gehien lanbide horrek ematen dielako hautatzen dute anitzek, «aukeren» artean dituzten bertzeen aldean. Gainera, diru iturri hori ez da izaten prostitutentzat bakarrik: sexu langile anitz beren familiaren sostengu ekonomikoa dira. Arabako datua honako hau da, erraterako: lurraldeko prostituten %65ek dituzte seme-alabak, eta haietatik %56k mantentzen dituzte ekonomikoki. Migrazioarekin dago lotuta sostengu hori, maiz. «Prostitutak beren jatorrizko herrialdeak mantentzen ari dira», erran du Lasherasek. Zaintza lanak egiten dituzten andreekin parekatu ditu: «Egoera horretan dauden andreek bi aukera izaten dituzte: oso lan gogorrak egin —eta hor sartzen da prostituzioa—, edo gaizki ordainduak. Ahal duguna egiten dugu emakumeok».\nBide beretik doa Ormaetxea ere: «Prostituzioan ari diren gehienek ez zuten pentsatzen sekula hori eginen zutenik». Baina aukera gisa suertatu zaie, eta horretan dihardute: «Edozein emakumeri gerta dakiguke inoiz prostituzioan aritzea». Seme-alabak ez ezik, familiako bertze kide batzuk ere ekonomikoki mantentzen dituztenak badira, eta, estigmaren eraginez, anitzek ezkutatu egiten diete zein den bidaltzen dieten diruaren iturria. Lodeiro: «Krisi uneren batean familiei aitortzen diete, eta, askotan, senideek harremana mozten dute haiekin, baina gero erlazioa berriro abiatzen dute, dirua heltzen zaien heinean. Jaioterrian duten senideekiko harremana diruan oinarritzen da: etengabe bidaltzen diete». Horrek, era berean, prostituzioarekiko mendekotasuna sortzen die andreei: «Denbora pasatzen da, eta, konturatzen direnerako, jada euren beharra ez da haurren ikasketak edo gurasoen ospitalea pagatzea, baizik eta seme-alabek sakelako edo motor onena edukitzea».\nAzken urteotako egoera ekonomiko apalak ere jo ditu: jaitsi egin da bezeroen eskaria, elkarteek nabaritu dutenez. Beraz, prostituzioan aritzen direnek lan gutxiago dute, ala prekarioagoa. Ormaetxea: «Prostituzioan ari ziren batzuek orain nahiago dute lehen nahi ez zituzten lan batzuetan ibili; adibidez, adinekoak zaintzen. Zeren, prostituzioan aritzea 800 euro irabazteko bada, ez baitute nahi; normala da». Egoera ekonomikoaren itzala gizarteko bertze sektoreekin batera doala berretsi du Lodeirok: «Krisiak gizarteari eragiten dion neurrian eragiten dio prostituzioari; hau da, ezin dugu prostituzioa aztertu gizartetik kanpo».\nBehartuta aritzen diren emakumeak ere badaude: sexu esplotaziorako saldutakoak. Lodeirok azaldu du salerosketaren fenomenoa «konplexua» dela: «Gure inguruan ere badago errealitate hori, baina oso zaila da atzematen». Eragileek ez dakite zenbat andre dauden egoera horretan. Izatez, prostituzioari buruzko posizio politikoen arabera erabiltzen dira datuak: abolizionistek diote prostituten %90 salerosiak direla; erregulazionistek, berriz, gutxiago direla. Mugak lausoak direla erantsi du Askabidekoak: «Espainiako Gobernuak salerosketaren aurkako plana abiatu zuenetik, kasu gehiago agertu dira, baina, halere, nahaste handia dago, arrisku adierazle batzuk —mugikortasuna, adibidez— berezkoak dituelako prostituzioak egun. Eta definizioz salerosketatzat hartzen ez diren kasu askotan ere gehiegikeriak daude».\nSexu zerbitzuak eskaintzen dituztenak emakume, transexual zein gizon izan, gizonezkoak dira haien bezeroak. Hortik aurrera, alta, oso zaila da bezero soslai bat zehaztea, elkarteen ustez. Edozein gizon izan daitekeela dio Ormaetxeak: «Anitz dira, eta gure inguruan daude». Bide beretik jo du Lasherasek: «Gizon gehienak joan dira inoiz putetara». Estereotipoak badaude, ordea: adibidez, bezeroak adin batetik gorakoak direla. Lodeirok gezurtatu egin du: «Adinaren arabera, agian jardun desberdina izango dute. Zapatu gau batean Trapagarango klubetan ez dira egongo 40 urtetik gorako asko, baina astearte arratsalde batean bai». Askabidek Bizkaiko bezeroei buruz 2008an kaleratutako ikerlanak azaleratu zuen anitz direla bezero gazteak: 30 urte baino gutxiago zituzten %11,7k, eta 30 eta 40 urte artean %44,7k.\nNabarmentzekoa da, bertzalde, gizon ugarik eskatzen dutela preserbatiborik gabeko sexu harremanak izatea; bezeroen %76,9k, Askabideren ikerketaren arabera. Lodeiroren arabera, hori da prostituzioan dihardutenen arazo nagusia. Ez bakarra. Azken urteotan gora egiten ari baita beste joera bat: bezero ugarik eskatzen diete prostitutei haiekin batera drogak kontsumi ditzatela; erraterako, kokaina. Eta, azkenik, erasoak. «Gorte kalean, sarri gertatzen dira irainak: autoetatik denetik esaten diete, listua botatzen diete...». Zenbaturiko eraso fisikoak urriak dira, baina horiek detektatzea zaila dela salatu du Lodeirok: «Genero indarkeriaren aurkako [Espainiako] legeak ez ditu jasotzen». Prostitutek ere normalizatuta dauzkatela dio: «Guretzat harrigarria da, baina haiek barneratuta dauzkate arrisku horietako zenbait, eta ia normaltasunez hitz egiten dute bezeroen indarkeriaz, erasoak prostituzioan lan egitearen parte balira bezala».


Azaro Fundazioa hizlari Ekonomia Zirkularraren inguruko EHUko Udako Ikastaroan – Azaro Fundazioa\nAzaro Fundazioak hizlari bezala parte hartzeko aukera izan zuen Euskal Herriko Unibertsitateak antolatutako “Ekonomia Zirkularra eta bere aukerak sektore publikoarentzat pandemiaren osteko agertokian” Udako Ikastaroan egindako mahai inguruan.\nEkainaren 29 eta 30ean ospatutako Udako Ikastaro horren helburuetako bat Ekonomia Zirkularrak eta Europako Itun Berdeak Administrazio Publikoarentzako (eskualdekoa, tokikoa) eskaintzen dituzten aukerak aztertzea izan zen. Aldi berean, politika publikoak diseinatzeaz edo gauzatzeaz arduratzen diren pertsonei Ekonomia Zirkularrerako trantsizioa bizkortzen lagunduko dien tresna multzo bat ematea ere izan zuen xede.\nHorren harira, Azaro Fundazioak, Debegesa (Debabarreneko Garapen Agentzia), Bilbao Ekintza, Gasteizko Udala eta Amurrioko Udalak bezala, Ekonomia Zirkularraren inguruan garatzen ari den tokiko proiektua aurkezteko aukera izan zuen, beste hiri eta eskualde batzuentzako inspirazio-iturri izateko asmoarekin.\nAzaro Fundazioak jasangarritasuna garapen ekonomikoaren ardatz hartuta azken urteetan egin duen ibilbidean oinarritu zuen bere aurkezpena. Hain zuzen ere, Ekonomia Zirkularraren inguruan garatutako ekintza zehatzak aurkeztu zituen. Besteak beste, Kalatxo euskarriaren erabilera eskoletan, haur eta gazteei zuzendua, Ekonomia Zirkularrarekin eta jasangarritasunarekin lotutako Ekonomia urdina (Blue economy, Gunter Pauli) eredu ekonomiko berriaren inguruan sortua. Baita, enpresa-ehunari Ekonomia Zirkularraren kontzeptua hurbiltzeko helburuarekin egindako diagnostikoei buruzko esperientziak ere. Halaber, eskualdeko enpresek, Bizkaiko Foru Aldundiaren Bizkaia Orekan Sakonduz programaren baitan, garatu duten proiektua ere aurkeztu zen, Ekonomia Zirkularraren elementu garrantzitsuenen aurrean duten egoera eta eredu ekonomiko horri lotutako negozio-ereduetara egokitzeko aukerak aztertzea helburu izan duena.\nMahai inguruan eta ikastaro guztian zehar agerian geratu zen jasangarritasuna oinarri duen eredu ekonomikoa bultzatzea ezinbestekoa dela pandemia osteko suspertzean, Ekonomia Zirkularrak bidea ematen baitu hain beharrezkoa den aldaketa aurrera eramateko.


2019ko Aste Nagusiko txosnak: zozketaren emaitza\nGaur, eguerdiko 13:00etan, Donostiako Udaletxean, 2019ko Aste Nagusian jarriko diren 5 txosnen zozketa egin da oinarrietan ezarritako baldintzak betetzen zituzten elkarte, entitate eta kolektibo herrikoien artean. Halaber, esleitutakoen zerrendako elkarteren batek uko eginez gero, ordezkoen zerrenda bat osatu da.\n2019ko Aste Nagusia - Sagueseko txosnak: zozketarako behin betiko zerrenda\nHonen bidez Donostia San Sebastián Festak-ek argitaratzen du 2019ko Aste Nagusian Saguesen txosnak jartzeko zozketarako onartuak izan direnen behin betiko zerrenda. Zozketa maiatzaren 28an, asteartea, eguerdiko 13:00etan Udaletxean egingo da.\nAste Nagusia 2019: Saguesen txosnak jartzeko onartutakoen behin-behineko zerrenda\nDonostia San Sebastián Festak-ek argitaratu du 2019ko Aste Nagusian Saguesen txosnak jartzeko zozketarako onartuak izan direnen behin-behineko zerrenda. Erreklamazioak Donostia San Sebastián Festak atalaren bulegoan aurkez daitezke. Epea maiatzaren 15ean, asteazkena, amaituko da eguerdiko 13:30ean.\nDanborrada berrien izen-ematea 2020rako\n2020. urtean danborrada berri bat atera nahi duten donostiar elkarteei zuzentzen zaie deialdia. Izen-ematea maiatzaren 2tik 31ra arte izango da.\nEskaera orria eta entregatu beharreko dokumentazioaren argibide guztiak, bai Donostia/San Sebastián Festak-eko bulegoetan bai albiste honetan izango da.\n2019 Aste Nagusiko DJ gazteen IV. Erakustaldia\nDJ gazteen musika-produkzioa ezagutzera ematen laguntzeko helburuarekin, Donostia/San Sebastián Festak erakundeak (Gazteriako udal sailaren eta FNACen laguntzarekin), Aste Nagusiko DJ gazteen IV. Erakustaldia Kursaaleko terrazetan egitea proposatzen du.\nIzen-emateak apirilaren 16tik maiatzaren 12ra egingo dira.\n2019ko uda eta neguko festak: kaleko saltokiak\n2019ko uda eta neguko festak direla-eta, beren autofinantzaketa hobetzea helburu hartuta, hiriko hainbat gunetan produktu ezberdinak saltzeko postuak jarriko dira. Eskaerak, Donostia/San Sebastián Festak-en bulegoetan (Konstituzio plaza 1, 1. solairuan) aurkeztu behar dira Oinarrietan agertzen diren datetan.\n2019ko Aste Nagusia: txosnen instalazioa Saguesen\n2019ko Aste Nagusiko III. Zurriola Street Food: izena aurretik ematea


Espinosa eta Lauaxetaren hilketak, poliziaren biktimak, GAL, eta CIAk «X. jauna»ri buruz emandako pistak. Espinosa eta Lauaxetaren hilketak, poliziaren biktimak, GAL, eta CIAk «X. jauna»ri buruz emandako pistak.\nHome Gizartea Politika Espinosa eta Lauaxetaren hilketak, poliziaren biktimak, GAL, eta CIAk «X jauna»ri buruz...\nHaren oroitzapenean, irakurle guztiak desiratzen ditugu, berak amesten zuena: Osasuna eta Euskal Errepublika.\nDuela urte batzuetatik, ekainaren 25 bakoitzean, Estepan Urkiaga Basaraz, Lauaxetaren hilketa gogoratu dugu. Euskalduna, abertzalea, idazlea, kazetaria eta gudarien komandantea fusilatu zuten matxinatuek, handik urte batzuetara Francisco Franco diktadorea hiltzean Borboien leinua Estatuko Burutzan izango zela erabaki zuten.\n2014. urtean artikulu bat idatzi genuen, eta bertan, herrialde honetan, gurean, biktima askok Justizia eta Konponketako umezurtz jarraitzen dutela gogoratu genuen, eta, askotan, Egia berarena, krimen beldurgarri horien biktimentzako konpentsazioen funtsezkoena izan daitekeena.\nUrtez urte erabili dugu, eta, matxinatu frankistarren kolpe militarra hasi zenetik, Francoren heriotza baino askoz geroago arte, Askatasuna eta Demokrazia defendatzen erori ziren martirien oroimena suntsitzen zuten gertakariak gertatu ahala eguneratu dugu.\nGaur, 2020ko ekainaren 24an, ezin dugu «artikulu hau berriztatu». Berridatzi egin behar dugu, bizitzen ari garen lotsa handituz doalako, dena estali nahi duen orban gisa.\nArtikulu berri hau idazten dugunean, Alfredo Espinosa, Unión Republicanagatik Eusko Jaurlaritzako Osasun sailburua ere gogoratzen dugu, duela urte batzuetatik egin dugun bezala. Geneukan zor bategatik sartu genuen. Euzkadi ikusteko bi modu dira Lauaxeta eta Espinosa. Bi ideologia desberdineko bi gizon, sentsibilitate desberdinekoak, Demokraziaren eta Askatasunaren alde egiteagatik, Euskal Herriarekiko konpromisoagatik eta Euzkadiko Gobernuarekiko leialtasunagatik betiko senidetu zirenak. Beti esaten dugu 10 urte hauetan asko ikasi dugula, eta ikasi dugun gauzetako bat, ezin dela bat gogoratu bestea gogoratu gabe da.\n2014. urtean, hilketa haien oroitzapen-datak denboran izan zuen kointzidentzia nabarmena nabarmendu genuen, eta gantzutu berri zen Felipe VI.ak hartu zuen erabakia, hau da, espainiarren errege gisa egin zuen lehen ekintza terrorismoaren biktimen elkarteekin (gehiengoekin) bilera bat izatea.\nEstepan Urkiaga Basaraz, Lauaxeta. Franco jeneralaren agindupean tropa matxinatuek hil zuten 1937ko ekainaren 25ean.\nLauaxeta eta Espinosa, Fortunato Aguirre edo Luis Álava bezala, tropa matxinatuek hil zituzten. Beste milaka euskaldunek bezala, eta milaka eta milaka espainiarrek bezala. Guztiek erru bakarra zuten: Demokrata izatea eta Legezkotasuna eta Askatasuna defendatzea.\nKolpearen arduradunek fusilatu, bai jazartu, kartzelaratu, desjabetu, espoliatu, erreprimitu edo errepresaliatutakoek, eta diktadura osoan zeharreko haien oinordekoek, beren sufrimenduak ahaztuak zirela ikusi dute, modu iraunkorrean eta azpisugean. Bistan da hil zituen edo jazarri zituen erregimen faxistak ez zituela inoiz biktimatzat hartu. Baina, monarkiaren berrezarkuntzak eta superegitura demokratiko bat abian jartzeak ere ez du balio izan haren sakrifizioa eta sufrimendua aintzatesteko.\nBestalde, polizia-taldeetako biktimek edo polizia-biktimek benetako kalbarioa bizi behar izan dute, neurri batean behintzat biktima direla onartzen hasteko. Estatuak eta, bereziki, sistema polizial eta judizialak jarri dituzten oztopoez estalitako bidea. Horren guztiaren ondoren, diktaduraren eta demokraziaren artean ez da irtenbide-jarraitu argirik izan Estatuaren egitura askotan, eta hori nabaritu da.\nArtikulu horretan, nazioarteko komunikabideek Felipe VI.a koroatu berriaren lehen ekintza instituzional horretaz hitz egitea adierazgarria zela azpimarratzen genuen, eta Espinosa eta Lauaxetaren hilketa beldurgarrien oroitzapenarekin bat etortzea edo Espainiako Erresumako Gobernuak poliziaren biktimak aitortu nahi dituen Eusko Jaurlaritzaren dekretuari jarritako errekurtsoarekin.\nOrduan, ez genuen uste Felipe VI.a bidegabekeria horietatik bizirik atera zirenekin, ez haien familiekin bilduko zenik. Zaila izango litzatekeela hildakoen jaraunsleekin biltzea eta ahaztutako lekuetan hilobi komunetan lurperatuta daudenekin, ezta, hamarkada askotan zehar, herritarrentzat baino, diktadura baterako balio zuten segurtasun-indarrek, beren eskubideak, bizitza edo osotasun fisikoa urratu dituztela ikusi dutenekin ere. Asmatu genuen.\nEstatu espainiarrean, Estatu-Kolpetik irauten duten egiturek ez dituzte onartzen norberarenak baino biktima gehiago, edo, hobeto esanda, ez dituzte onartzen beretzat hartzen dituzten biktima baino gehiago. Baina, biktima guztiak dira garrantzitsuak Askatasuna eta Justizia defendatzen dituztenentzat.\nEspainiarrak, eta penintsulako euskaldunak, oraindik ere, Estatu batean bizi dira, gertaerengatik gutxienez garaileak eta salduak bereizten dituen estatu batean. Espainiako Erresumako barne-ministroak (PPko Gobernuak) halako lotsa gutxirekin “albo-kalteak” deitu zituen biktimak. Izan ere, argi dago batzuentzat “lehen mailako” eta “bigarren mailako” biktimak daudela. ETAk hildako polizia, torturatzaile eta Gestapoko laguntzaile bat biktimagoa dela uste dute, poliziak mendekua hartzeagatik jipoi batekin hildako baten aita baino (7:50etik aurrera, Ganbara programaren grabazioa entzun).\n2017an, handitu egin genuen 2014ko artikulua, eta Espainiako Erresumako Konstituzio Auzitegiak, Espainiako Erresumako Gobernuak “Giza Eskubideen Urraketen Biktimak Onartu eta Konpontzeko Legea, Motibazio Politikoko Indarkeriaren Testuinguruan” (1978 eta 1999)”-ren aurka jarritako errekurtsoa onartu egin zuela jakinarazi genuen. Lege horrek, “Giza Eskubideen Urraketen Biktimak Onartu eta Konpontzeko Dekretua, Motibazio Politikoko Indarkeriaren Testuinguruan” (1960 eta 1978)” osatzen zuen, honi ere errekurtsoa jarri zitzaion.\nGaur, 2020an, berridatzi egin behar dugu, CIAk Espainiako Erresumako lehendakaria, Felipe González sozialista, GAL abian jartzearen arduraduna, X jauna bezala izendatu ondoren.\nEta berriro idatzi behar dugu, Espainiako Erresumako Parlamentuko Mahaiak ikerketa-batzorde bat sortzea ukatu egin baitu, CIAko dokumentu horiek ematen duten informazioari buruz eta Felipe González Espainiako gobernuko presidente ohiak ETA ARMADA erakundeko militanteak torturatu, bahitu eta exekutatzeko Estatuak finantzatutako komando paramilitarren sorrerarekin eta eragiketarekin duen loturari buruz.\nEz onartzeko, VOX alderdi ultraeskuindarraren, Alderdi Popularraren (Francoren ministro ohi batek sortua) eta PSOEren (orain gobernuan) botoak batu dira. Unión Podemosek, Espainiako Erresuman PSOErekin koalizioan gobernatzen duen alderdiak, Batzordearen aldeko botoa eman zuen azkenean, nahiz eta bozeramaileak aldez aurretik Batzorde hori beharrezkoa ez zela jakinarazi. Jarrera aldaketa hori, itxura denez, jarrera horrek militante eta boto-emaileen artean sortu zezakeen sinesgaiztasun-boladaren ondorioa izan da.\nAste honetan EAJk laugarren aldiz Legebiltzarrean Sekretu Ofizialen Legea aldatzeko proposamena aurkezten zuela ere ikusi dugu. Frankismo garaian, 1968. urtean, onartutako lege batek momentuko Gobernuaren arbitrariotasunari uzten zion dokumentu ofizialak deskatalogatzeko edo ez katalogatzeko erabakia, eta gaur egungo legearen arabera, betirako ezkutuak egon daitezkeenak. Azkenik, lege honen erreformari buruzko eztabaidari bide librea eman zaio. Baina ikusiko dugu nola eta zertan amaitzen den orain hasten den bide hau. Gure inguruko edozein herrialde demokratikotan dagoenaren antzeko lege bat balego, ez genuke CIAtik bereizitako dokumenturik beharko bizi izan dugun edo bizi izan gaituzten historiaren funtsezko alderdiak ezagutzeko.\nHorregatik, Espainiako egungo sistema politikotik zer espero dezakegun ikusten dugun aste honetan, Estepan Urkiaga Basaraz-en testamentua osatzen duten hitzak gogoratu behar ditugu:\nEusko abertzaletasunagatik hiltzen naz, grinaz maite dudalako herri zorigaitz hau. Jainkoaren ontasunean egunen batean lhaur honek bere egunetan ikusi nahi izan zuena ortuko dela espero dut. Euskaldunak, nire haragiaren haragia, nire odolaren odola; Euzkadi betierekoa izan behar du; baina gu harentzat eta aberria Jainkoarentzat. Kristo, har ezazu nire errukia!”\nAurten ere euskaldun, abertzale, idazle, kazetari eta gudarien komandante gisa gogoratuko zaitugu. Baina, batez ere, Gizon ona eta Askatasunaren kausarekin konprometitutako Gizona bezala gogoratuko zaitugu.\nHasieran esan bezala, Lauaxeta hil baino egun bat lehenago, matxinatuek Alfredo Espinosa hil zuten Gasteizen, Unión Republicanagatik Eusko Jaurlaritzako Osasun sailburua. Lehendakari Agirreri honek zuzendutako agur-gutuna honela amaitzen zen:\n“Bukatu beharra dut, ez baitut gehiagorako astirik. Exekuziorako denbora gutxi falta da. Esaiezu guztiei betetako betebeharraren bertutea, eta esan ere hobe dela heriotza, arraza baten bertuteak eta arima traizionatzea baino.\nEzer gehiago lagun maite eta beti Lehendakari. Besarkada handi bat, eta Gora Euzkadi eta Gora Errepublika. Istorioak denok epaitzen digunean, jakingo dute guk presoen heriotza saihesteko eta gurea ez den ideia orori erabateko errespetua gordetzeko adieraezina egin genuela.\nBetirako besarkatzen dizu.\nJornada – 2020/6/24 – Mexiko\nÁmbito – 2014/7/21 -Argentina\nEl Pais – 2014/6/17 – Espaina\nRadio Euskadi – 2014/6/20 – Euskadi\nPolizia-biktima batzuen kontakizunak\nPrevious articleIn Memoriam. Magda Sagarzazu, kultura gaelikoa zaintzen aritu zen euskalduna. Garraren zaindaria\nNext articleMaría de Jesús de Ágreda, Lima, frantziskotarrak, pasionistak eta «euskaldunen iraunkortasuna»


Uberan - Euskal Idazleen Elkartea - Koffi Kwahule eta SAMO\nKoffi Kwalhule idazlea Abengourou-n (Boli Kosta) jaio zen 1956an. Antzerkia, nobela eta saiakera idatzi izan du. Eszenari dagokionez, hogeita hamar lan inguru idatzi ditu, gehienak Europa, Afrika, Hego Amerika, Amerikako Estatu Batuak, Kanada eta Japonian estreinatu izan direnak.\nIdatzitako pieza eszenikoen artean da amu honetara ekarri dugun SAMO. Bertan, egileak nolabaiteko omenaldia egiten dio Jean Michel Basquiat-i (SAMO bezala sinatzen zituen kaleetako hormetan eginiko lehenengo lanak, “SAMe Old shit”), haren lana eta bizitzaren mamira modu ez biografikoan murgilduz: elkar zapaltzen duten ahotsak, antzerkia eta poesiaren artean dagoen idazkera... gorputzarekin interpretatu beharreko partitura anitz baten modura ulertu behar litzateke testua. Basquiaten figuraren bitartez egileak arteaz egiten du gogoeta, artea bazterketa sozialerako kritika-tresna gisa ulertuta.\nJarraian dituzue pasarte batzuk:\nNew Yorkeko testuinguruak eragindako artista bat naiz,\nbaina memoria kulturala daukat. Han dago, Afrikan.\nJeanek sudur puntan jartzen zaiona\nEgiten du soilik.\nJean norabide guztietan hazten da.\nMangladi baten erdian\nBelar txarrak eta sasiaren arteko\nCharleston zoro batean harrapatua balego bezala.\nAma gozo adi kezkatua.\nNire eskua bere esku handu eta leun eta\nGure aurrean Rembrandt Cezanne Monet Matisse\nA kolorerik gabeo koadroa Guernica!\nBrooklyn Museum MoMA Met Metropolitan\nDa nire ama.\nMarrazten duzu denbora guztian\nEdozein paper zatitan\nGau bateko maitaleetan\nUrgentzia kaotiko batekin\nEz dut ospea gura.\nGaur egun erraza da ospetsua izatea.\nZure ama hil eta bortxatzen duzu, ospetsua zara.\nBularretako inplanterik handienak dituzu ospetsua\nLapurtzen duzu ospetsua zara.\nSexuaz aldatzen duzu ospetsua zara.\nPinturarik gabe pintatzen duzu\nNotarik gabe konposatzen duzu\nIrudirik gabeko zinema egiten duzu\nPertsonarik gabeko teatroa eguten duzu\nJendea oker dago\nEz dut sekula horrelako ospea gura izan.\nEz delako normala\nBeltz gutxi egotea\nNazkagarrikeria sasiartistiko honetan.\nNik soilik desio dut jakin badakit\nAsko dela baina soilik desio dut\nMunduko museorik hoberenetan sartzen lortzea\nKalea buru kizkurrak irribarreek zulatuak\nalaiak eta aztoragarriak\nMundu zentzugabe eta basatiak.\nOrain eta beti betiko kaka zaharra.\nNor da SAMO?\nAsperdura jazartzen duen etxeko-gizona\nIpuinak sinesten ez dituen amonatxoa\nMiloidun eszentriko bat\nAgente bikoitz kubatar bat\nZiborg naufrago bat\nDiseinatzaile txinatar albino bat\nPriapismoa duen monje budista bat\nAntzinako erako zerri zikiratzaile bat\nSexualki obsesioak jotako heredera txundigarri bat\nBere alarguntasunari negar egiten dion Vietnamgo beteranoaren alarguna\nMoja presbita bular oparo bat\nEros daiteke SAMO?\nNon erosi SAMO?\nNoiz erosi SAMO?\nEdurnezurirekin maitemindua dagoen zazpigarren ipotxa\nElurretako gizon izugarria\nBaina orduan, noren zeren krisalida da SAMO?\nGero eta gehiago ezkutatu, are eta erdigunerago zaude plazan.\nA Guernica, kolorerik gabeko koadro hori!


Polylight Zutabeak - PRFV Beira-zuntzezko Zutabeen\nARGITU ZURE BIZITZA\nZUTABEEN FABRIKAZIO PROPIOA BEIRA-ZUNTZEAN\nPolylight AB Zeta M&C S.L. enpresa-taldekoa da, eta 1989az geroztik merkatuko liderrak dira beira-zuntzezko fabrikazioan. 2008. urtera arte ez da Polylight Columns sortu, beira-zuntzezko argiztapen-zutabeen lehen ekoizpen-lerroarekin.\nPolylight Columns-ek %100 beira-zuntzez indartutako poliesterrez (PRFV) egindako zutabeen ekoizpen-prozesu berritzailea du, eta, beraz, II. maila dielektrikoa izanik. Horrek esan nahi du erabiltzailea elektrokuziotik guztiz babestuta dagoela tentsioa gainkargatuz gero. Hau da, gure zutabeek ez dute inolako elementu metalikorik.\nPRFV bidez osorik fabrikatzeak bermatzen du zutabeek gaur egun erabiltzen diren beste material batzuen aldean askoz kalitate eta onura hobeak izatea. Azidoekiko, ingurune gaziekiko eta egoera txarrekiko erresistenteak diren ezaugarri bikainak.\nZutabeak pernoak edo enpotramendua dituzten oinarrien bidez instala daitezke. Polylight zutabeek beira-zuntzez egindako oinarriak eta ateak dituzte, metalik gabe, eta horrek ingurune kaltegarriekiko erresistentzia bermatzen du.\nBere fabrikazio-prozesuari esker, Polylight Columns-ek PRFV zutabeak fabrikatzea lortzen du, 3 metroko altueratik 20 metrora, I., II. eta III. deformazio-motekin. Era berean, gure fabrikazio-prozesuari esker, edozein diametro eta konikotasuneko zutoinak egin ditzakegu, bezeroaren beharretara egokituz.\nPolylight Columns-ek lau fabrikazio-lerro nagusi ditu gaur egun, erabileraren arabera: argiteria publikorako zutabeak, plaka fotovoltaikoetarako zutabeak, tentsio ertaineko eta baxuko linea elektrikorako zutabeak eta telekomunikazioetarako zutoinak.\nArgiteria publikorako zutabeak\nArgiteria publikorako zutabeak eta argiztapen zutabe autonomoak. Luminariak sartzeko osagarriak.\nPlaka fotovoltaikoetarako zutabeak\nProiektuak behar dituen osagarrietara egokitzea. Egokitzapenerako osagarrien fabrikazio propioa.\nLinea elektrikorako zutabeak\nPRFVko zutabean besoak, euskarriak, tiranteak eta gurutzetak egokitzea, osagarri-mota desberdinak sartzeko.\nPresio handiko fabrikazio-prozesuak propietate mekaniko bikainak bermatzen ditu, lan-karga handiagokoak.\nZergatik aukeratu POLYLIGHT COLUMNS?\nEz du elektrizitaterik eroaten (C II motako dielektrikoa).\nKorrosioari eta denboraren joanari aurre egiten die.\nIK 10 bandalismoaren aurkako babesa.\nIP 66 hermetikotasun integrala.\nCE ziurtagiriak, I., II. eta III. deformazio motak.\nPisu txikia. Animalia-azidoarekiko erresistentzia.\nRAL kolore desberdinetan eskuragarri.\nLuminaria mota desberdinetara egokitzen da.\nEGOKITZAPENA ETA SEGURTASUNA\nPolylight Columns-en ekoizpen-konfigurazioak malgutasun handia ematen du produkzioan, eta hori lehiarako abantaila handia da, enpresa-bazkideen behar edo proiektu zehatzetara egokitzeko aukera bakarra.\nEkoizpen-abantaila handi horri esker, aldaketak egin daitezke oinarrietan, erregistroetako ateetan, osagarrietan eta abarretan. Hartara, produktuak erabat egokitzen dira proiektuaren beharretara. Horretarako, talde komertzial espezializatuak, I+G+B sailak eta talde horretan parte hartzen duten kideek batera lan egin behar dute, eta, hala, produktuaren osotasuna eta segurtasuna eta instalazio egokia bermatuko dituen egokitzapena bermatuko da.\nSektorean 15 urtetik gorako esperientzia duen enpresa izateak ematen duen lasaitasuna.\nI+G+Bko barne-saila dugu, gure bezeroei eta haien proiektuei gure zutabeetarako egokitutako irtenbiderik onenak eskaintzen jarraitzeko.\nOsagarrien berrikuntza eta egokitzapena, proiektuaren eskakizunen araberako irtenbideak eskaintzeko, gure PRFVko zutabeekin.\nArgiztapenerako, plaka fotovoltaikoetarako, tentsio ertain eta baxuko linea elektrikoetarako eta merkatuko telekomunikazioetarako PRFV zutabeetan aukerarik onena.\nPRFV BEIRA-ZUNTZEZKO ZUTABEEN BANAKETA ESPAINIA, EUROPA, HEGO AMERIKA ETA AFRIKA OSOAN\nGure banaketa-taldeko kide izan nahi duten enpresak nahi ditugu nonahi. Polylighteko kide izan nahi duzu? Eskatu informazioa konpromisorik gabe.\nEspainia: Andaluzia · Aragoi · Asturias · Balear Uharteak · Kanariak · Kantabria · Gaztela eta Leon · Gaztela-Mantxa · Katalunia · Valentziako Erkidegoa · Extremadura · Galizia · Madril · Murtzia · Nafarroa · Euskal Herria · Errioxa · Ceuta · Melilla\nEuropa: Alemania · Austria · Belgika · Bulgaria · Danimarka · Frantzia · Grezia · Irlanda · Italia · Herbehereak · Polonia · Portugal · Erresuma Batua · Txekiar Errepublika · Errumania · Suedia · Eta abar.\nHego Amerika: Txile · Mexiko· Peru · Brasil\nAfrika: Maroko · Boli Kosta · Angola · Mozambike · Cabo Verde\nPolylight Columns-ekin bide-segurtasuna hobetuko da, mantentze-lanak merkatuko dira eta ingurumena babestuko da.\nBeira-zuntzezko PRFV zutabeak\nZUTABE SEGURUAK ETA ERRESISTENTEAK\nBezeroak behar dituen luminariek edo osagarriek eragindako indarrak jasateko zutabe bakoitzaren ezaugarri onenak zehazteaz arduratzen den sail teknikoa dugu, eta bermatzen dugu 29 m/s-ko gehienezko haize-abiadurak jasaten dituztela segurtasun-faktore egoki batzuen bidez.\nGure zutabeek gainazal-akabera dute GEL-COATen, eta horrek amaiera leun eta perfektua ematen die, erresistentzia bikaina dute azidoen eta gatz-giroen aurrean, eta egonkortasun handia dute argiaren aurrean.\nAtearen estalkia ere PRFVn egina dago, zutabeari doitua eta berdindua. Gure koloma guztiek IK10 (inpaktuetatik babesteko gehienezko puntuazioa) eta IP66 (hautsetik eta presio handiko ur-zorrotadetatik babesteko gehienezko puntuazioa; horrek bizkarrezurraren estankotasuna bermatzen du) ziurtagiriak dituzte.\nGure banatzailea izan nahi duzu?


Zubi (informatika) - Wikipedia, entziklopedia askea.\nZubia edo bridgea sistema autonomoen arteko konexiorako gailu bat da. OSI ereduaren Datuen lotura-mailan lan egiten du. Bi sare segmentu elkar lotzen ditu ( edo sare bat bi sare segmentuetan zatitzen du) eta pakete bakoitzaren helburuko helbide fisikoan oinarrituta, sare batetik bestera datuak pasatzea lortzen da.\nBridgeak bi sare segmentu konektatzen ditu sare bakar bat bezala, sarearen establezimendu protokolo bera erabiliz.\nKonektatuta dagoen sare segmentu bakoitzean detektatutako MAC helbide taulak erabiltzen du. Sare segmentu bateko nodo bat beste batera datuak transmititu nahian dabilenean, zubiak trama kopiatu egiten du beste azpisarearentzat. Ikasketa automatikoa erabiltzen dutenez, bridgeek eskuzko konfiguraziorik ez dute behar.\nZubi eta hub baten arteko ezberdintasun nagusia, bigarrenak edozein trama nodo konektatu guztietara bidaltzen duela da eta zubiak, berriz, trama bakoitza bere helbidera bidaltzen saiatzen da. Ezaugarri honek sareen errendimendua hobetzen du, alferrikako trafikoa gutxiagotuz.\nBridginga egiteko edo bi sare baino gehiago lotzeko, Switchak erabiltzen dira.\nBi zubi mota bereizten dira:\nLokalak: fisikoki antzekoak diren bi sare zuzenean estekatzeko balio dute.\nUrrunekoak edo area zabalekoak: bikoteetan konektatzen dira, sare lokal bi edo gehiago estekatzen dira, area zabaleko sare bat osatzen da, telefono-lineetan barrena.\nComunicaciones y Redes De Computadores (William Stallings, 2005)\nRedes Globales De Información con Internet y TCP / IP (Douglas Comer)\nHub edo konzentratzailea\nBrouter edo sarea zubi bideratzailea\nRouter edo bideratzailea\nSwitch edo kommutadorea\nRouter eta Zubi bat nola konfiguratu GNU/Linux-en (Gazteleraz)\nAzken aldaketa 4 abendua 2019(e)an, 21:16(e)tan\nOrriaren azken aldaketa: 4 abendua 2019, 21:16.


Donostiako Udalak TAO sistema Egia guztira zabalduko du | El Diario Vasco\nDonostiako Udalak TAO sistema Egia guztira zabalduko du\nTAO makina bat, Egian.\nBertakoek plazen %80an aparkatu ahal izango dute\nEL DIARIO VASCO Jueves, 8 septiembre 2016, 12:47\nDonostiako Udalak, hurrengo hilabetetan, TAO sistema zabalduko du Egiako auzo osora. Auzoak 1.500 aparkaleku izango ditu eta horietako %80a bertakoentzat izango da. Sistema honen aurreikusitako urteko kostua 250.000 eurotakoa izango da.\nEgun, Udalak Egia auzoko behealdean bakarrik dauka TAO sistema martxan, hau da, Atotxan, Egiako aldapa eta Tejeria kaleko bi zati.\nMugikortasuneko eta Garraioko zinegotzi Pilar Aranak adierazi du «neurri honi esker, auzotarrek Udalari egindako eskakizunari erantzuna ematen zaiola, bertakoentzako lehentasuna emanez».\nBestalde, Aranak azpimarratu du «TAO zerbitzua auzo guztira zabaltzeak balio izango duela orain arte dagoen aparkaleku gabeziari konponbide bat emateko».\nZinegotziak azaldu du «TAO sistemak ekidituko duela kanpoko gidariek, hau da, hirigunean ala beste auzoetan lan egiten dutenek, egun osoan zehar Egian kotxea aparkatua izan dezaten».\nGaur egun, Egian kotxea uzten duten %68a auzotik kanpoko gidariak dira eta %32a bertakoak.\nDonostiako Udalak aurreikusten du 2017ko erdialderako TAO sistema Egiako auzo osora zabalduko duela. Honi esker, guztira 1.500 plaza izango dira auzoan, bertakoentzat 532, TAO berdea 753, 175 TAO komertziala eta 40 zama lanetarako.\nEl comercio se viste para el Zinemaldi Donostiako metroaren geltoki berria astelehenean jarriko dute abian Altzan


Erronkariko Ibaxaren Batzordea – vallederoncal\nErakunde tradizionala eta Erronkaribarko administrazio organoa.\nGaur egun, Erronkaribarko Batzordeak 21 kide ditu; hiru hiri bakoitzeko.Udal hauteskundeak egin eta gero, eta behin udalak eratutakoan, udalek udalbatzaren hiru kideak aukeratzen dituzte, Ibarreko Batzordean udalaren ordezkariak izateko. Batzordearen saioetan, beraz, herri bakoitzeko alkateak –edota beste pertsona batek, haren izenean– eta bi kidek parte hartzen dute herri bakoitzeko.\nBatzordea zer herritan egin, herri hartako alkatea da Batzordeburua. Gehienetan, Erronkarin egiten da, batzordeak hiri horretan baitu egoitza. Uztail eta abuztuan, Izaban eta Garden egiten dira bilkurak, hurrenez hurren; baina gainerakoetan, Erronkarin. Hori dela eta, Erronkariko alkatea aldi berean jotzen da Erronkaribarko Batzordeburutzat.\nEtimologia. Erronkari hitzari buruzko itzulpen guztiak hipotesi hutsak dira. Zazpi hirien izenen artean, Erronkari da aztertzen zailena hizkuntzaren ikuspegitik. Erronkari izenari buruz idatzitako gauza ororen artean, Mikel Belaskok bere “Diccionario etimológico de los nombres de los pueblos, villas y ciudades de Navarra” (1996) liburuan bildutako azalpen zabala ekarriko dugu hona. Honatx zer dioen:\n“Fonetikoki, izenak inguruko beste batzuk ekartzen dizkigu gogora; hau da, –al hasierako formak –ari euskal baliokidea du, eta biak forma berdin eta zaharrago batetik heldu dira: –ali. Erronkarieraz Erronkari zen, baian Zaraitzun, eta ziurrenera beste ibar batzuetan ere, Errongari.\nToponimoaren lehen zatiaz deus gutxi erran daiteke ziurtasunez, baina badira hipotesi interesgarriak. J. Corominasek hauxe idatzi zuen: “…hala nola Runcal sarria, hainbat tokitan ageri dena, adibidez Pitasch, Prez, Schulein, Obersaxen, etab. (runc(a) hitzetik eratorria ‘lugorri’, runcare), gaztelaniaz Roncal eta euskaraz Erronkari deritzon ibarraren izena gogora dakarkiguna”. Julio Caro Baroja ere ideia horretara hurbildu zen, aitzinetik runcones gentilizioarekin lotuta (Miro Suevorum rex bellum contra runcones movet); zenbait ikerlarik uste dute hori ibarraren lehen izena izan zela. Horrela Riscoren arabera, baskoiak ziren eta, horretarako, Don Rodrigo artzapezpikuaren lekukotasuna hartu zuen oinarri, Ruchonia eta Aragonia aipatzen baitira, “sekulan mairuak izan ez diren lurraldeak”. Aita Moret, aldiz, ez zetorren bat Ruconia eta Roncal elkarri lotzearekin. Historiaren Akademiako Hiztegiak (1812), ordea, lotura hori baliozkotzat jo eta hitz horren etimologia bat eman zuen; roccones ‘mendi handiak’ dira, hau da, latinean berandu sartu zen hitz zelta.\nJulio Caro Barojak geroxeago gogora ekartzen du bertakoek Erronkari edo Ronkari deitzen dutela, eta R. Azkuek adierazi zuen erronka hitza ‘fila’ edo ‘hilera’ dela euskaraz. B. Estornes Lasaren interpretazioa ere badakar; horren arabera, ‘sasiak’ dira erronkarieraz, baina Erronkari berez ‘desfiladero’ edo ‘derrumbadero’ dela. Haitzarte ideiak, Julioren iritziz, lotura handia luke ‘hilera’ hitzaren ideiarekin, eta ‘zarzal’ hitzaren ideiak, berriz, landu gabeko lurrekin. Eta azken horri dagokionez, oroitarazi zuen Italiako iparraldean, ronco ‘landu gabeko lurra’ dela, hain zuzen ere, eta Roncate toponimoa (Comotik hurbil) aipatu hitzari lotzen zaiola.\nEuskaraz, erronkariarrei kallesak erraten diete.”\nMikel Belaskoren azalpen zehatza gorabehera, jendearen arteko itzulpenik onartuena (erronkarieran bermaturik) “haitzartea” edo “derrumbadero” da, hau da, luiziak gerta daitezkeen amildegia.\nBestalde, itzulpen anekdotikorik ere eman izan zaio Erronkari hitzari, hots, ‘erroten ibarra’.


"Nicolas Guerendiain" Irungo Errepublikarrak - Jesus Gutierrez Arosa\nJesus Gutierrez Arosa\n"Diario Vasco" egunkariaren 07/03/18ko artikulua\nJesus Gutierrez Arosa 1961ean jaio zen Eibarren. UNEDetik Historia Garaikidean lizentziatua, Errepublikako Historian eta Euskadiko Gerra Zibilean espezializatuta dago. Komunikabide desberdinetan ohiko kolaboratzailea da eta Eibar aldizkariaren Erredakzio Kontseiluko kidea. Foro desberdinetan hizlari gisa parte hartzen du, bai Euskadi mailan eta bai Estatu mailan, Euskadiko Errepublika eta Gerra Zibilari buruz mintzatuz, eta 2001ean "La insurrección del 34 y la II República en Eibar" liburua argitaratu zuen. 2007an "La Guerra Civil en Eibar y Elgeta" liburua argitaratu du. "1937 Intxorta Kultur Elkartea" izeneko elkartearen presidentea ere bada. Elkarte honetan Deba Garaiko eta Barreneko pertsonak biltzen dira eta zonaldeko memoria historikoa berreskuratzea dute helburu, batez ere Errepublika eta Gerra Zibilarekin zerikusia badu, erresistentzia antifrankista, langileen mugimendua, etab. bezalako gaiez gainera. Egun, Intxorten gerra gogoratzeko martxoan Elgetan egingo diren ekitaldiak koordinatzen ditu. Gatazka izan zen tokian eskultura bat inauguratuko dute, oroigarrizko erakusketa egingo dute, gudari eta miliziarrei omenaldia, herri bazkaria, etab. izango dira egun horretan.\n"La insurrección del 34 y la II República en Eibar": Zehaztasunez aztertzen dira Eibarren 1934ko urrian gertatutako matxinadan jazotakoak, garrantzi handikoak izan baitziren, hiri horretan sozialismoak indar handia zuelako, eta Eibar Errepublikako sinboloetako bat bihurtu zelako, Estatuko lehenengo tokia izan baitzen erregimen berria aldarrikatu zena. Lehenik eta behin testuingurua eremu nazionalera zabaltzen du eta, gero, Euskadira mugatu eta azkenik herriko gorabeheretan amaitzen. Hainbat alderdi aztertzen ditu, adibidez, mugimenduaren prestaketa, hasiera, garapena, amaiera, errepresioa, epaiketa eta bizitza politiko eta sozialean eduki zituen ondorioak. 1936ko otsailean aldarrikatutako amnistiarekin eta atxilotuak etxera itzultzearekin amaitzen da, baina hilabete gutxira Gerra Zibilean borrokatzera behartuta egongo dira.\n"La Guerra Civil en Eibar y Elgeta": 1936an altxamendu faxista gertatu ondoren Errepublikaren esku geratu ziren Gipuzkoako bi herri bakarren bizitza militarra eta soziala kontatzen da zehatz-mehatz, eta frentea bi herrien inguruetan zazpi hilabetez egon zeneko gorabeheren berri ematen du. Errepublikaren aldekoen jarduerak aztertzen dira eta Komisaria desberdinen antolaketa, Batailoien bizitza kulturala, gerrako industria, etab.